Kondisi medis katigo karacunan makanan. Karacunan makanan tajadi katiko mangonsumsi makanan nan takontaminasi jo bakteri salmonella, E. coli, S. aureus, dan sajenisnyo. Muntah marupokan mekanisme sistem pancernaan untuak mangaluakan bakteri-bakteri babahyao dari badan. Kondisi medis nan kaampek panyakik tukak lambuang. Tukak lambuang adolah kondisi katiko tadapek luko pado dindiang lambuang. Luko dapek mangambek pancernaan makanan dalam lambuang sarato manimbuakan gajalo sakik paruik, raso tabaka, dan muntah nan salamo ko dikenal sabagai maag. Kondisi medis nan kalimo adolah Gastroesophageal reflux (GERD), adolah naiknyo asam lambuang baliak ka karongkongan. Asam lambuang takadang indak hanyo manggarik naiak, tapi bisa pulo kalua sacaro pakso malalui muluik dalam bantuak muntahan.


Perpisahan kini memakai memakai tema cinta Indonesia jadi sadoalah nyo harus mamakai baju batik, baik cowok ataupun cewek samo se. Rato-rato yang anak cowok sakolah kami ko pakai batik yang kekinian jadi rancak se mancaliaknyo, kalau yang cewek  kebanyakkan mamakai baju songket jadi walaupun mamakai batik tapi rok nyo kekinian bamacam-macam model yang ambo caliak. Mangecek an rancak nyo pakaian-pakaian kawan sakolah ambo sabananyo ambo sadiah bana karena harus bapisah jo kawan ambo. Baju rancak kami ko dipakai untuak marayoan hari perpisahan sakolah tapi sadiah bana rasonyo setelah ko kami ndak bakal bisa acok-acok batamu lai. Kawan-kawan ambo yang dulunyo selalu ado waktu untuak ambo kini bakal bapisah lai.


Marujuak ka penelitian nan dilakukan mangenai kehamilan untuak ibu nan barumua 30 ka ateh. Risiko kehamilan di usia iko sangek gadang. Tapi, hal iko indak manjadi panghabek untuak saurang wanita untuak hamil. Faktanyo kehamilan nan tajadi samo padusi nan barumua 30 sampai 35 tahun, rahim masih kuek untuak manganduang janin. Apolai untuak padusi nan mampunyoi kesehatan nan rancak, pola hiduik nan sehat diumua sagiko masih sanggup dan alum barisiko tinggi untuak hamil. Namun, untuak kehamilan nan tajadi di usia labiah 40 tahun barulah mamiliki risiko nan cukuik tinggi bagi ibu maupun bayi nan dikanduang. Sahinggo diumua 40 ka ateh para dokter indak manyarankan untuak hamil baliak.


Ado kawan ambo nan ndak bisa baranang sampai kini. Bukannyo karano ndak bisa baranang tapi emang karano ndak nio baranang. Awalnyo ambo heran ba a kok ndak nio mancubo untuak baranang, jangankan untuak mancubo masuak ka kolam ranang, malatak an kakinyo ka kolam tu se nyo ndak nio. Ternyato setelah ditanyo-tanyo kaduo urang tuonyo tewas tanggalam karano kapa nan nyo tumpangi karam di tangah lauik. Jadi satiok mancaliak aia gadang tu pasti nyo ndak sanggup. Manuruik ambo, kejadian maso lalu nyo tu lah nan mambuek nyo trauma sahinggo ndak nio untuak baranang sampai kini. Samanjak tu ambo ndak pernah mamaso-masonyo untuak ikuik pai baranang jo kami.


Sepulang karajo Lisa mandapeki ban motornyo bocor di tangah jalan nan langang serta jarang urang lalui. Saat itu inyo hanyo surang dan mulai katakuikan karano hari alah mulai kalam. Jalanan nan langang serta dikelilingi oleh banyak pohon mambuek Lisa sangek  khawatir dengan kaadaan nan saat iko. Inyo takuik ado urang nan berniat jahat kapadanyo karano dia perempuan dan barado di tangah jalan nan sadang sepi. Lisa pun mancubo untuak manelepon sasaurangagar manyusulnyo untuak manemani serta mamperbaiki motornyo. Namun karano jaringan  di situ indak bagitu rancak  mambuek bisa semakin katakuikan dengan kaadaan saat itu. Inyo sibuk malafalkan doa serta taruih mancubo manelepon sasaurang. Namun indak lamo kamudian ado sasaurangnan  malewati jalan tasabuik dan baranti.   saat itu bisa langsuang maraso  lega namun tetap khawatir karano inyo alum cukuik mampercayai urang nan sadang mananyakan kaadaannyo saat itu.


Pernikahan dini kini tacatat alah dimulai dek 64.211 urang. Angko nan cukuik tinggi untuak urang nan alah mamulai masuak ka dunia pernikahan. Pernikahan nan dilakuan dek urang nan alah siap jo finansial jo mental dapek meminimalkan risiko pacaraian. Pasian lain nan harus disiapan katiko mamasuki dunia pernikahan disarankan untuak mampalajari ilmu tentang hak dan kewajiban dalam pernikahan. Untuak urang nan alah mamulai pernikahan diharuskan untuak mampunyoi ilmu manjadi urang tuo sahinggo dapek mandidik anak dengan caro nan batua. Pernikahan dini nan dilakuan jo persiapan nan masak samo pasangan nan tapek mambuek kebahagian pernikahan dapek ditemui. Sahinggo, jan takuik untuak manikah dini katiko alah mantap untuak manjadi pasangan laki bini.


Kalian pernah indak marasoan takuik barado di tampek yang asiang bagi kalian. Iko carito pangalaman dari yulia. Caritonyo yulia nio pai ka tampek inyo dapek panggilan interview. Sedangkan tampeknyo itu jauah dari kosan yulia. Lamo bana inyo sabalum pai ka tampek yang di kecek an, mancari dulu rute jo harus naiak angkutan apo kasitu. Akhirnyo supayo labiah manghimaik pitih, yulia naiak TransJakarta tapi indak sampai ka tampeknyo bana. Jadi harus naik angkot atau ojek dulu baru bisa kasitu, inyo turun dari TransJakarta tu ka tampek yang asiang bagi inyo. Bantuak tampek tu saraso wilayah ndak bapanghuni, langang bana, indak ado rumah atau bangunan disakaliliangyo, oto jo honda yang liwaik pun saketek se. Takuik bana ambo pas di tampek tu, apolai manunggu angkot lamo jo.


Caca manyasa alah mailangan barang berhargo abang. Barang itu sangaik bahargo bagi abang karena diagiah jo kawan arek inyo yang alah maningga. Barang nan ilang tu bantuak nyo mode sepatu bola biaso, warnonyo putiah abu ado garis birunyo, di talapak kaki nyo ado tulisan namo abang dan inisial kawan abang, barang itu diagiah waktu ulang tahun abang. Kawan abang maagiah barang tu sabalum inyo maningga, padohal siap dari maagiah sepatu tu kawannyo dan abang bajanji untuak main bola basamo dan bisa manjadi pemain bola yang terkenal. Caca mamakai sepatu tu dan mailangannyo, indak lo mangecek kalau nio makai sepatu tu.


Bagi kalian nan pernah tatingga pesawat, kereta, bus, dan tranportasi lainnyo pasti ndak nio kejadian tu taulang. Ado beberapo tips dari ambo supayo ndak ketinggalan angkutan umum. Nan pertamo, jan bagadang di malam awak akan barangkek. Lalok nan cukuik sahinggo katiko jago badan taraso segar. Nan kaduo dan nan paliang penting adolah jan manyiapkan barang saroman mamasuak an baju dalam koper dan lain-lain katiko hari H apolai katiko ka pai ka bandara. Beko ado se nan tatingga. Nan katigo, barangkek dari rumah jan mepet-mepet jo wakatu penerbangan. Risiko untuak ditingga pesawat tu akan labiah banyak kalau awak labiah mamiliah baleha-leha untuak pai ka bandara. Nan terakhir, kalau ndak punyo barang nan ka di latak di bagasi lakukan se check in online bia labiah praktis.


Sangkek SD den pernah di ambang kamatian gara-gara tabanam. Jadi wakatu itu den pai jalan-jalan samo kawan SD, tapeknyo wakatu itu den kaleh 5 SD. Jadi kami pai main basamo ka sabuah wahana kolom ranang nan ado di Kota tampek den tingga. jadi singkek carito den sadang duduak-duduak di tapi kolom jadi tibo tibo kawan den mandorong den. Tajatuah lah den, aden dek ndak pandai baranang panic. Aden bausaho manggapai-gapai dindiang kolom tu, tapi kironyo raso jauah bana. Indak ado nan manolongan den do. Akianyo jo usaho paliang kareh den bisa juo sampai ka dindiang tu dan untuangnyo den bisa salamek. Pas alah salamek baru guru olahraga den tibo. Guru den lah mamberangan kawan nan mandorong den tapi nyo ndak ngaku. Akianyo kami disuruah damai dan indak buliah mangadu ka amak katonyo beko amak kami bisa bacakak.


Salsa waktu manantian adiak nyo lahia, salalu mancaliak an ka amak nyo urang-urang korea. Keceknyo caliaklah urang ko doa an beko nyo ganteng bantuak urang-urang korea ko. Tibonyo adiak nyo lahia salsa sanang bana, adiak salsa mirip jo oppa-oppa korea. Urang nan mancaliaknyo se langsuang mangecek an kalau bantuak inyo mode tu. Bantuak adiak salsa ko badan nyo putiah, mato nyo agak sipik, hiduang mancuang, mirip banalah jo oppa-oppa korea. Sanang bana salsa adiak nyo yang dinanti ko lahia dengan badan nan sihaik. Adiak nyo pun ganteng dan muko nyo mirip lah jo oppa-oppa. Beko adiak nyo ko pasti bisa manandingi inyo tinggi nyo, muko nyo yang pas dan hiduang nyo yang mancuang pasti banyak nan suko.


Sarok padek dapek barupo sarok rumah tanggo, sarok dapua, sarok bakabun, plastik, metal galeh, dan lainnyo. Manuruik bahannyo sarok ko dikalompok an manjadi sarok organik jo sarok anorganik. Sarok organik marupokan sarok nan barasal dari barang nan manganduang bahan-bahan organik bantuak siso-siso sayua, hewan, karateh, potongan-potongan kayu dari paralatan rumah tanggo, potongan-potongan rantiang, rumpuik pado waktu pambarsihan kabun dan lain sabaginyo. Badasarkan kamampuan diurai dek alam mako ado biodergradable; yaitu sarok nan dapek siurai sacaro sampurna dek proses biologis dan non-biodergradable; yaitu sarok nan indak dapek diurai dek proses biologi, dapek dibagi duo pulo yaitu recyclable dapek diolah dan digunoan baliak dan non-recyclable: sarok nan indak mampunyoi nilai ekonomi dan indak dapek diolah baliak.


Samakin gadang anak samakin banyak lo cobaan nan badatangan. Kini anak ambo alah manginjak bangku SMP sedangkan kakaknyo ndak taraso alah hampia kuliah. Baru bana kapatang anak ambo nan SMP mangambok karano maraso diperlakukan ndak adil jo kakaknyo. Nyo maraso manga kakak nyo dibuliahan untuak baok oto ka sakolah sedangkan inyo ndak. Hampia saminggu anak ambo ndak nio mangecek jo ambo. Disiko lah caro awak sabagai urang tuo maagiah pengertian dengan manjalehan sacaro lambek-lambek basonyo adil bukan berarti harus samo. Awak harus bisa maagiah contoh dan perumpamaan supayo anak ko mangarati dengan apo nan awak maksud. Dengan caro mode tu mako anak akan sadar kalau apo nan nyopikian sabalumnyo tu keliru.


Padahal, kantuik rancak untuak kasehatan badan. Studi nan dilaksanankan peneliti Universitas Exeter pado tahun 2014 manamukan, hidrogen sulfida senyawa nan dikaluaan basamoan jo kantuik dapek malindungi sel manusia nan rusak akibek panyakik bantuak kanker. dengan damikian, kito harusnyo indak paralu malu untuak kantuik. Manahannyo talalu lamo indak elok untuak badan. Namun manariknyo, ado sagalintia urang di dunia nan justru sange jo baun kantuik. Mereka-mereka nan mamiliki fetish kantuik atau "eproctophilia" biasonyo marasakan kanikmatan seksual baik katiko mangantuik an maupun dikantuik an pasangan. Caro manikmatinyo pun macam-macam. Babarapo suko manghiruiknyo dalam-dalam, sadangkan lainnyo maraso pueh satelah mandanga suaro kantuik nan kareh.


Manjadi saurang Pegawai Negeri Sipil (PNS) adolah kebanggan bagi kebanyakan urang, tarutamo bagi urang tuo nan anaknyo lulus ujian CPNS. Samo hal nyo taka tetangga sabalah rumah ambo bana yaitu Bu Lina dan Pak Dodi. Mereka minggu bisuak akan segera maadoan acara syukuran atas kesuksesan anaknyo Tika dalam mangikuti ujian CPNS Kementerian Keuangan tahun ko. Karano Tika anak satu-satunyo dan sadang di rantau jadi ambo nan diminta sabagai perwakilan komplek Cendana maundang ibu-ibu dan bapak-bapak untuak dapek hadir di hari Minggu jam 10.00 pagi di rumah bu Lina. Semoga anak bu Lina dan pak Dodi bisa manjadi ASN nan amanah, jujur, randah hati, dan bisa berbakti bagi nusa dan bangsa. Amiin.


Saat sadang asyik barfoto-foto di salah ciek museum tibo-tibo sajo ado seseurang nan mampunyoi gaya barpakaian nan samo jo Windy saat itu. Kemiripan nan bukan hanyo dari baju nan dipakai namun ka celana serta tas nan digunokan jugo mampunyoi kemiripan nan samo jo nan Windy pakai saat itu. Windy nan saat itu asik sakali barfoto jo apa nan museum tasabuik tampilkan dan pajang mambuek inyo semakin indak pede dan maraso sangek malu. Windy indak mangenali urang asing nan mampunyoi baju nan kamba dengannyo tasabuik mako dari itu Windy semakin malu dan barusaha untuak manutuiki agar urang lain indak mangira bahwa  mereka sangajo untuak barpakaian kamba. Inyo jo capek mangubah gaya barpakaiannyo sahinggo mampunyoi sedikit perbedaan jo urang tasabuik. Salain itu jugo Windy manambahkan blazer sahinggo baju nan dipakai saat itu tertutupi.


Lina nan marupokan karyawan salah satu bank di daerahnyo mandapekan kejadian nan sangek indak taduga. Siang itu Lina sadang basiap-siap untuak istirahat, namun katiko inyo masih manghitung pitih di kasir tibo-tibo ado urang nan memakai masker beserta topi menodongkan pistol kapado Lina. Mancaliak itu Lina langsuang ketakuikan dan mengangkek tangannyo. Karano Lina indak malakuan perlawanan urang tasabuik langsuang sajo masuak ka dalam ruangan kasir dengan senjato nan masih barado di tangannyo. Saat itu ado duo urang nan mangambiak pitih serta mamasuakkannyo ka dalam tas dan ciek urang nan mangarahkan pistol kapado Lina. Saat itu Lina nan sadang ketakuikan hanyo marunduak di dalam ruangan kasir tanpa malakuan perlawanan karano inyo takuik ditembak dek perampok tasabuik


Kini ado namnyo acara fanmeeting. Acara mode ko dipopuleran dek arti-artis korea. Acara ko adolah acara basobok idola jo fansnyo. Idola bisa bainteraksi langsuang jo fansnyo dengan syarat jo katantuan nan alah di tantuan. Biasonyo harus mamabayia tiket atau manang undian katiko mamabli album katika idola mangaluan lagu barunyo. Fans bisa basosbok langsung, dapek tando tangan, sampai bacarito bapegang tangan jo idola. Caro mode ko bisa manjadi kesampatan nan ditunggu tungu dek fans karona bisa basobok langsuang idolanyo. Bilo jo lai bisa sobok langsuang sambia maagiah sado pujian dan apresiasi ka idola nan indak bisa tiok hari basobok. Acara mode ko indak ka sado fansnyo bisa dapek, hanya nan bisa mamanuhi syarat nan diagiah.


Pasti awak pernah bapikia, manga kok kecoa katiko awak usia malah samakin mangaja awak. Sabananyo itu tajadi di satiok kecoa, jadi indak ciek kecoa se. Katiko kecoa tu mulai mangaja tantulah awak katakuik bana. Kecoa mangaja itu sebagai bantuak mekanisme pertahananyo. Biasonyo kecoa datang kareno ado siso makanan. Katiko ado kecoa saharusnyo awak alah manyiapkan alaik semprot dan indak manggunoan tangan. Kareno kecos itu baracun juo kalau awak bunuah dan manganai kulik awak. Untuak itu marilah jago tampe tingga awak sacaro rutin dan barasiah, siapkan kapur barus dirumah kalau sakatiko kecoa datang. Bahati-hati lah katiko awak nio maambiak atau mambunuh kecoa.


Manjadi urang yang bautang tu indak lamak bana, apolai bautang jo kawan surang. Kareno pitih utangan tu mambuek kawan awalnyo manjadi bajarak. Ambo bukannyo indak nio mambayia tapi pitih tu kini alun ado. Ambo maraso malu dan indak lamak juo jo kawan ambo ko sabananyo. Apolai ambo tambah malu kareno kawan ambo ko manyebarkan carito ko ka sosial media inyo. Sabana malu, kareno manuruik ambo walaupun ambo salah alun mambayia tapi ambo ado niek dan indak lari dari tanggung jawek. Kawan ambo ko alah mambuek ambo malu kareno manyebarkan carito iko. Saharusnyo kan indak mode tu, itukan masalah ambo jo inyo. Iko malah urang lain sadoalahnyo banyak yang tau.


Wak nio bana ditarimo ka perguruan tinggi favorit, tapi wak ndak ado usaho nan kuek untuak mawujudannyo. Waktu ndak ditarimo, tatap se wak akan maraso sadiah padohal itu saalh wak surang karno terlalu santai. Ingeklah, ado banyak calon mahasiswa nan nio lo masuak ka perguruan tinggi favorit bantuak awak. Urang lain bisa jadi alah manyiapan diri dari jauah-jauah hari karno tau persaingan nyo akan ketat. Sadangakan wak masih maraso waktu untuak mempersiapkan ujian masuak perguruan tinggi tu masih lamo dan mamiliah untuak bamain dan basantai. Barantilah bantuak itu lai. Ingek cita-cita wak liak dan ndak ado cita-cita nan bisa tawujuik kalau wak santai-santai se.


Mancaliak hantu pasti manakuik an bana, biasonyo mandanga carito urang se tentang mancaliak hantu. Tibonyo ambo surang yang marasoan mancaliak hantu, ndak tabayang baa kok bisa ambo tacaliak hantu. Ambo bukan indigo, bukanloh anak yang bisa caliak-caliak hantu. Patamo kali bana ambo tinggal di kosan langsuang tacaliak se makhluk halui. Baa yo kos ambo ko, jadi kos ambo ko samo se bantuak ko biaso cuman memang dakek pohon gadang, kos nyo ketek mamanjang gitu, atok nyo indak lo tinggi bana, kama mandi di lua, kalau nio kalua harus liwaik gang ketek. Kurang labiah mode tu lah yang bisa ambo gambarkan mengenai kondisi kos an ambo ko.


Nabo den sara arabela yusa, biaso di panggia yusa. Aden kini ko baumua 16 tahun. Iyo batua den baru bana ulang tahun dan dirayoan dek kawan jo kaluarga den. Sabagai parayoan kami pai main ka salah ciek tampe hiburan nan ado di kota tampek den tingga. aden pai samo amak, apak, 2 abang dan 1 adiak den. Salain kaluarga ado lo ikuik 2 urang kawan den. Kami banyak naiak wahana hiburan nan ado di situ. Nan paliang den ingek bana adolah pas kami naiak kicia-kicia. Wahana nan ciek ko mambuek awak duduak dan dan baputa ka ateh jo kacepatan nan indak tabayangan. Salamo naiak iko den taruik mamakiak. Wakatu putarannyo mulai makin tinggi aden indak tau apo nan tajadi karano den pingsan. Den manyasa naiak iko karano satalah itu den langsuang takuik jo tinggi, manggaretek, mual, paniang.


Baru-baru ko Yuki Kato babicaro banyak hal tentang kaluarga hinggo kariernyo. Inyo pulo mangenang hal mamalukan nan dilakukan katiko tampil di TV. Dalam oborolannyo basamo Cinta Laura di video nan diunggah di kanal youtube PUELLA ID, Yuki Kato mandapek an pertanyaan tantang pangalaman mamalukan katiko bakarier. Indak butuah wakatu nan lamo, yuki Kato pun langsuang mancaritokan mamalukan nan pernah dialaminyo. Hampia jatuah dari ateh pangguang gara-gara gaun nan tasangkuik. Gara-gara hal tasbuik, Yuki Kato pun hampir tajatuah katiko barado di ateh pangguang. Baruntuang Raffi Ahmad mangathui masalah nan tangah dihadapi Yuki katiko itu. Hinggo kini, yuki Kato pu masih mangingek momen mamalukan tasabuik. Baniek tampil elegan di pangguang gadang, dirinyo malah mandapek an pangalaman mamalukan nan indak pernah dilupokan.


Saat libur sakolah, ambo pai pulang kampuang. Katiko pulang kampuang itu ambo pai raun ka Alahan Panjang. Di tangah parjalanan, tapeknyo di Koto Solok, ambo mancaliak sabuah kacalakaan. Kacalakaan nan tajadi antaro onda jo oto. Kalau di caliak dari kajadiannyo, nan salah saat itu adolah oto pribadi tersebut karano inyo mancubo mamotong jalan dengan maambiak jalur sabalah. Satalah barhasil mamotoang oto ambo, tibo-tibo dari arah balawanan ado onda vespa nan malaju cukuik kancang. Akhianyo kaduo kandaraan itu pun balantak. Kacalakaan itu manyababkan si pangandaro vespa tacampak dan untuangnyo inyo mandarat di ateh tumpukan pasia. Katiko mancaliak kajadian itu, ambo maraso sangaik katakutan. Salain itu ambo pun manjadi parno salamo parjalanan.


Hari rayo idul fithri adolah hari nan sangaik dinantikan dek urang-urang. Di momen ko lah sado sanak saudara bakumpua untuak manyambuik hari kemenangan. Sanak dari rantau kebanyakan pasti pulang di hari nan spesial ko. Dek sangkiang lah lamo nyo ambo ndak pulang kampuang, pas pulang kampuang patang tu ado peristiwa nan sangaik mamalukan nan ndak bisa ambo lupoan sampai kini. Ambo salah panggia namo tante ambo. Ndak tangguang malunyo ambo saat itu. Bahkan sampai nyo pagarahan dek tante ambo tu. Nyo kecek an ambo lah sombong samanjak lah jadi dokter ko. Ndak ado nan bisa ambo pabuek salain galak-galak ketek.


Katiko awak berang atau malakuan kekerasan ka urang lain, cubolah untuak pakai utak tu. Ayu pernah jo mangalami raso senioritas di sakolah nyo. Wakatu itu di masih di Sakolah Manangah Ateh disitu memang mamakai sistem senioritas. Mungkin kalau berang se ayu ko tarimo, tapi kalau alah pakai tangan dan malakuan kekerasan tantulah harus malawan lai. Berang lah ambo, lamak se mamukua ambo karena indak manunduak jalan di depan inyo. Iko ambo kecek an bana yo ka urang yang malakuan sanioritas di sakolah nyo untuak indak maraso labiah tinggi darajaik nyo. Memang darajaik nyo labiah tinggi di tingkek kelas pado maso sakolah tapi di mato tuhan awak tu samo se sadonyo. Jan labiah lo dari tuhan kalau awak manjadi senior di sakolahan.


Dulu waktu ketek awak ndak tau kalau pupuak kandang tu berasal dari kotoran ternak. Jadi awak ado kegiatan gotong royong di sakolah, tu di suruah jo guru awak masuak-an tanah ke dalam pot. Awak kiro nyo itu tanah biaso meskipun bantuak dan teksturnyo agak beda dari tanah biaso. Nampak jo awak waktu itu tanah pupuak kandang tu labiah lambok dan warnanyo agak ijau. Mungkin itu pupuak cirik jawi. Awak gaduah-gaduah se jo tangan, tu kalua lah baun busuaknyo. Barulah awak tanyo ka guru baa kok baun tanah ko, di galak-an awak jo sado urang karno manggaduah pupuak tu ndak pakai saruang tangan.


Salanjuiknyo barasihan jo pawangi. Caro manghilangkan baun anyia jo mambarasiahan lantai atau dapua manggunoan pawangi lantai. Barasihan jo kain pel dan karik bagian-bagian nan saketek mambandel barulah kamudian di lap sampai barasiah. Nan kalimo jo bubuak kopi. Bahan ko tamasuak ekonomis dan murah didapek an. Caro panggunaannyo pun dangek murah dilakuan. Cukuik malatak an bubuak kopi salamo 2 hari sampai 3 hari di dalam ruangan. Kopi dapek manyerap baun anyia nan ado. Aia limau kapeh. Caronyo cukuik murah jo caro mambalah limau kapeh dan ambiak aianyo. Kamudian latak an di lantau ruangan nan babaun anyia kamudian lap lantai jo aia dari perasaan limau.


Katiko dirumah sakik, ndk jarang wak Nampak banyak jenis saranggo, kek rangik, langau, dan lainyo. Selain manggangu dan manyababan gata-gata, ternyato saranggo di rumah sakik punyo potensi yang babahayo. Panilitian bajudul An Examination of Flying Insects in Seven Hospitals in the United Kingdom and Carriage of Bacteria by True Flies (Diptera: Calliphoridae, Dolichopodidae, Fanniidae, Muscidae, Phoridae, Psychodidae, Sphaeroceridae). Panilitian iko mangungkapan bahwa sambilan dari sapuluah sarango tabang yang dikumpuan di rumah sakik di inggris mambaok bakteri babahayo ka tubuah manusia. Labiah dari satangah dari sampel bakteri yang diidentifikasi adolah ‘superbug’ yang artinyo itu adolah jenis bakteri yang resisten tahadok satidaknyo satu spesies antibiotic.


Jajok bana ambo katiko kanai ludah urang ka badan ambo. Baa bak itu rasonyo tu, bantuak urang indak kanai barang nan lato bana. Sabananyo urang tu kalau mangecek tu indak usah terlalu maheboh bana apolai indak sabaran. Kareno bantuak kawan ambo beko, inyo mangecek tapi aia ludahnyo tu kalua sampai ka tangan ambo. Jajok bana ambo dek kareno kanai aia ludah kawan ambo tu. Padohal mangecek elok tu mudah bana, kalau sabana indak bisa mailangan aia ludah tu coba caro iko. Patamo cubo bakaco caliak apo awak alah batua caro mangecek sampai indak mangaluaan aia ludah, kaduo manelan ludah dulu sabalum mangecek, katigo jan mangecek sacaro capek.


Kakak kelas den di kampus banamo Reza baru sajo ditarimo di Program S2 di Al-Azhar, Mesir malalui beasiswa LPDP. Lembaga Pengelola Lembaga Pendidikan atau nan biaso dikenal LPDP iko alah labiah dari 10 tahun bakontribusi dalam maningkekan kualitas pandidikan sumber daya manusia (SDM) Indonesia. Kak Reza maajak adiak kelasnyo nan alah lulus S1 untuak sarato ikuik LPDP tahun muko, karano banyak bana jumlah panarimo beasiswa nan disadioan. Pas tahun Kak Reza ditarimo ado sakitar 29.872 panarimo beasiswa LPDP. Kak Reza adolah salah ciek contoh waraga Indonesia nan paduli pandidikan, dan baniaik sasudah kuliahnyo salasai, inyo akan baliak dan bakontribusi ka Indonesia.


Kantuik adolah mekanisme alami badan untuak mambuang gas dari proses pancernaan. Gas dari hasil pancernaan tasbuik kamudian dikaluaan malalui anus. Dalam sahari, urang rato-rato buang angin sabanyak limo sampai 15 kali. Namun, frekuensi kantuik dalam sahari bisa sajo batambah jikok mangalami masalah pado sistem pancernaan. Kantuik takadang mangaluakan bunyi, tatapi indak jarang tanpa suaro. Panyabab kantuik babunyi yakni dorongan dari usus nan bausaho untuak mangaluakan gas. Samakin kuek dorongan nan ado, lubang anus akan makin manyampik. Kondisi tasabuik mambuek kantuik basuaro nyariang katiko dikaluaan. Samantaro itu, baun kantuik sabananyo bagantuang jo apa nan awak makan. Takadang kantuik bisa indak babaun tapi tatap sajo ado kantuik nan mampunyoi baun indak sadap.


Penemuan pitih logam yang ditemukan Ahmad Wildan diduga adolah peninggalan Dinasti Cina, yang selanjutnyo tentu akan mengarah pado peran Kerajaan Majapahit di maso lalu. Apobilo nantinyo terbukti pitih tasabuik berasal dari zaman DInasti Yuang atau Ming, mako dapek disuga pitih itu punyo para bangsawan di Kerajaan Majapahit. Arkeolog Muhammad Ikhwan manyabuik bahwa kemungkinan pitih tasabuik adolah mata uang kepeng yang berasal ari Cina. Ikhwan manambahkan bahwa adonyo pecahan guci menjadi kunci bahwa pitih itu memang berasal dari Cina. Berdasarkan identifikasi, guci tembikan dan keramik yang ditamuan berasal dari Cina pado maso Dinasti Ming. Sedangkan serpihan batu bata yang ditemukan lo, kemungkinan berasal dari Kerajaan Majapahit.


Budaya antri ko kental bana di Indonesia, soalnyo banyak hal yang mambuek urang mangantri dalam kasahariannyo. Ambo pernah dulu katiko maantri datanglah urang nan indak saba yang langsuang manyarobot antrian ambo. Tantulah ambo nio berang rasonyo soalnyo alah labiah dulu ambo maantri lai. Budaya antri ko adolah mamatuhui urutan atau manunggu giliran untuak indak saliang mandahului. Budayo iko harus tatanam ka diri awak, karena sifak saba katiko mangantri harus awak terapkan sehari-hari supayo indak suko manyarobot antrian urang lain. Mangko dari itulah, marilah awak marubah sikap dan manghargoi waktu dan hak-hak urang lain. Sikap tasabuik manerapkan kadisiplinan sahari-hari dalam kehidupan basosial.


Tajadi kabakaran didakek rumah ambo, pas bana tatanggo 2 rumah disabalah ambo. Ado ciek urang nan masiah ado didalam rumah tu, urang alah cameh sadonyo. Ambo bainisiatif manelpon petugas damkar sajak tadi. Pas api nyo alun gadang bana, urang alun sarami sakarang, banyak aia yang diangkut dek warga, ciek keluargo ado yang tingga dan yang lainnyo kanai api di tangan jo kaki nyo. Bantuak itulah gambaran kondisi rumah korban katiko damkar ambo telpon. Alah lamo petugas tu indak tibo-tibo sahinggo tanago dan aia dari warga indak cukuik untuak mamadamkan api jo manolong urang yang masih didalam. Pas sampai petugas tu, ado ciek petugas yang ambo berangan untuak maluapkan kekesalan ambo karena alah talaik bana.


Pado tahun 2019 silam ambo pernah malakukan sahur on the road jo kawan-kawan SMA ambo. Kami pulang pukua 5 subuah dari panti asuhan di daerah Tebet. Saat itu kami pulang sacaro tapisah, tapi ambo malakukan kasalahn dengan maambiak jalan nan cukuik langang. Saat ambo malewati jalan itu, ado duo urang nan babonceangan maikuti ambo dari balakang. Saat itu sadang banyak kajadian geng motor manyarang warga. Hal itu kamudian mambuek ambo maraso sangaik takuik. Sabananyo saat itu ambo maraso kalau duo urang itu bukanlah geng motor, tapi begal. Namun, begal dan geng motor samo sajo babahanyo. Kaduonyo samo-samo mambawo sanjato tajam. Ambo batua-batua takuik saat itu. Namun tarnyato ambo salah sangko, duo urang itu tarnyato hanyo lewat sajo bukan mangaja ambo.


Serangan panik adolah suatu kaadaan nan dapek dialami dek siapo sajo tanpa terkecuali. Jadi, katiko kalian mangalami serangan panik, lakukanlah hal-hal barikuik. Partamo, kito harus bisa manganali tando-tando serangan panik tersebut agar kito bisa tahu caro untuak mangandalikan atau manghantikannyo. Kaduo, kito indak buliah mambiakan raso takuik mangontrol diri kito. Jikok kito maraso panik, itu justru akan mampaburuak kaadan kito. Katigo, jan pernah manyangkal kalau kito mangalami serangan panik. Hal iko harus dilakukan karano samakin dilawan, biasonyo serangan panik akan samakin parah. Terakhir, kalian harus maatur parnapasan kalian. Hal iko sangaik pantiang karano serangan panik dapek mambuek hangok kalian pendek dan capek.


Katiko ado penyesalan terhadap sesuatu, ndak masalah jiko awak ingin meluapkannyo dengan caro manangih, mamakiak, mancaritokan kapado urang nan dipacayo, dan lain-lain. Namun, nan harus diingek katiko ado penyesalan dalam hiduik cubo caliak dari suduik pandang lain sahinggo bisa mamaafan diri awak. Paralu diingek basonyo satiok urang punyo proses dan caro masiang-masiang untuak manjadi pribadi labiah baiak. Kok hanyo diam tanpa malakuan apo-apo berarti awak mambiaan penyesalan tu basemayam di dalam diri awak. Namun, akan babeda jiko awak bausaho bangkik dari penyesalan dengan melakukan sesuatu nan postif karano hasil akan sesuai dengan usaho nan awak  lakukan. Jiko awak alah bausaho dengan manaruah tanago dan upayo untuak mahilangan suatu penyesalan namun hasilnyo alun maksimal jan langsuang manyalahan takdir. Mungkin memang butuh waktu untuak itu. Selalu pacayo kalau akan selalu ado hikmah dari satiok nan tajadi.


Ambo kini sadang ulang tahun tapi indak dirayoan bantuak biasonyo di rumah ambo karena kini alah marantau sakolah nyo. Jadi ambo basikap biaso se, keluargo ambo alah maucapan dan babarapo kawan salokal adoloh yang maucapka. Tibonyo pas masuak ka lokal ambo takajuik bana mancaliak lampu yang mati tu hiduik dan kawan-kawan ambo alah mamacik kue ulang tahun. Sabana takajuik dan terharu bana ambo jo keluarga kaduo ambo di lokal ko, sayang bana mereka ingek jo ulang tahun ambo dan marayoan juo untuak ambo. Kasadoalah urang di lokal ko memang alah bantuak keluarga bagi ambo karena mereka peduli dan banyak suka duka juo basamo mereka.


katiko sendirian di rumah ado beberapa aktivitas nan bisa dilakuan agar indak kebosanan maupun takut. Partamo,  manghidupkan musik  atau televisi sahinggo keadaan rumah  akan taasa lebih ramai. Kaduo, mambersihkan rumah ataupun mangerjakan pekerjaan rumah lainnyo sahinggo waktu nan kosong dapek digunakan dan disibukkan oleh aktivitas tasabuik. Katigo,  mangerjakan tugas sakola atau pekerjaan sahinggo pikiran indak akan tatuju jo kesepian nan taasa dalam rumah namun pikiran akan fokus tahadok tugas  nan sadang dikerjakan tasabuik. Kaampek,  waktu nan kosong dan sepi itu dapek digunakan sabagai waktu untuak istirahat karano suasananyo nan tenang dan pikiran hanyo akan fokus untuak baristirahat. Aktivitas tasabuik dapek dilakuan agar manghilangkan rasa takut katiko tinggal sendirian di rumah.


Adiak nan sangaik ambo sayangi kini sadang barado di rumah sakik, inyo kanai sakik DBD atau Demam Berdarah. Ambo indak bisa kasitu manjanguak inyo karena sadang tugas ka kota lain, sadiah lah inyo. Adiak ambo manelpon ambo satiok hari untuak manyuruah capek lah pulang, inyo pun sambia manangih. Sadiah bana parasaan ambo alah mancaliak adiak nan sadang sakik manangih karena kecewa jo ambo salamo inyo sakik indak pernah manjanguak dan malah bakarajo. Amak ambo nan tau langsuang mangecek an ka ambo untuak mambali barang adiak ambo inginkan. Kecek amak bantuaknyo kayak album dan disitu ado foto urang korea nan inyo idolakan, urang nyo ado 7 kalau ndak salah kecek amak ambo. Dari situ ambo langsuang tau, beko kalau alah salasai dari tugas ko ambo nio mambalikan barang nan inyo suko.


Manyimpan atau mambungkuih makanan nan masih angek justru marupokan panyebab makanan capek basi. Katiko awak manyimpan rapek-rapek makanan nan masih angek, uap dari makanan akan manggarik ka atej dan mambantuak ambun pado tutuik wadah. Ambun kamudian manetes pado makanan dan mambuek pamukaannyo manjadi lambab. Jamur jo bakteri pamusuak manyukoi lingkuangan nan lambok dan hangat. Mereka akan tumbuah subur pado parmukoan makanan nan lambok sahinggo makanan justru manjadi labiah capek basi daripado biasonyo. Jadi, hindari manutuik wadah katiko makanan masih angek.Kalu memang taburu-buru biasonyo awak akan masuak ka kulkas sabanta untuak mampacapek pandinginan atau bisa pakai kipeh angin. Satalah uapnyo indak ado bisa langsuang ditutuik.


Malam tu ambo sadang lalok-lalok jo sepupu ambo di rumah nenek. Lah lamo lo kami ndak bakumpua-kumpua mode ko. Kalau ndak salah terakhir awak basuo pas di jogja. Jadi kami sambia bamain hp kami maota-ota juo. Tibo-tibo si Riko tapakiak. Pakiak nyo bukan main-majn. Sabana malangkiang. Dek mandanga si Riko ko mamakiak tu takajuik kami sadonyo. Pas kami balari ka tampek si Riko ko di halaman rumah ruponyo si Riko ko basuo jo ulek kaki saribu. Bata-gata badannyo tu kini. Ibo wak jadinyo. Tapi emang sabananyo iko ndak kasus pertamo kali mode ko sampai kini nenek ambo mungkin ndak akan mamakai sesuatu nan ndak paguno.


Saat iko, pandakekan pambalajaran yang focus ka guru alah lamo diubah jo pangajaran babasis siswa atau student centered learning (SCL). Keaktifan siswa atau mahasiswa di dalam kelas manjadi kunci agar proses pambalajaran babasis SCL dapek bajalan. Sabarapo aktif siswa dan mahasiswa dalam kelas dapek diliek dari sabarapo acok interaksi yang tabangun, baiak antaro mahasiswa dan dosen ataupun mahasiswa jo mahasiswa. Namun maskipun bak itu, budayo batanyo di kelas alun sapanuahnyo tabangun di indonesia. Hanyo babarapo urang yang nio batanyo, hal tasabuik di sebaban dek sabagian mahasiswa atau siswa trauma ta hadok partanyaan yang baujuang mambuek siswa atau mahasiswa tu malu. Urang tu maraso partanyoan yang di ajuan indak babobot yang bisa jadi digalak-galakan.


Di kampus satiok jam kalua mato kuliah, memang alah jadi rutinitas ambo untuak pai ka toilet. Kadang di toilet tu kalau ndak tasasak ambo sambia bakaco lo disitu. Tibo-tibo se pas alah salasai ka jamban dikecek an dek kawan ambo kalau calano nan ambo pakai cabiak. Malu bana rasonyo calano cabiak katiko salasai dari toilet. Kareno disitu tu indak ambo surang banyak jo padusi nan lain. Ambo alah cameh ko, tapi manuruik kawan ambo biaso se soalnyo masih didalam toilet nan sadoalahnyo padusi jadi masiah ado untuangnyo. Untuang se kawan ambo ko ado jaket didalam tasnyo, langsuang lah ambo tutuik pakai jaket tu.


Seorang guru harusnyo mampu baperan sabagai pendidik dan pambimbiang bagi anak muridnyo supayo bisa mamiliki maso depan nan cerah. Tapi babeda nan nyo lakuan dek si Herry Wirawan. Seorang laki-laki bausia 36 tahun nan marupokan pemilik sekaligus guru di salah satu pesantren di kota Bandung. Setelah melalui proses hukum akhirnyo Herry Wirawan ditetapkan manjadi tersangka dan dijatuahan hukuman pidana saumua hiduik oleh Pengadilan Negeri Bandung. Herry Hirawan terbukti sebagai pelaku dari kasus pemerkosaan 13 urang santriwati nan masih di bawah umua sajak tahun 2016. Majelis hakim manilai perbuatan terdakwa terbukti marusak maso depan dan kesehatan jiwa para korban sahinggo maninggakan trauma mendalam.


Pagi itu, Arcadia nampak gelisah bana kakito antri di sebuah toilet umum. Inyo trauma masuak toilet umum, pasalnyo inyo pernah suatu waktu masuak ka toilet umum dan basobok di wc masih ado sebongkah kotoran yang alum disiram. mangingek-ingek kejadian itu mambuek paruik Arca mual seperti nak muntah. Namun pagi ko Arca tasasak bana, inyo dalam perjalanan dan ndak bisa manahan pipisnyo lai. Tapaso Arca mancari toilet umum daripado inyo pipis di sarawa beko. Biasonyo toilet umum ko selain acok kumuah, baunnyo indak lo lamak do. Ditambah Arca mengidap Mysophobia yang mambueknyo punyo ketakutan yang balabiah terhadap kuman dan bakteri sahinggo mambuek Arca bakaringek dingin.


Kalau lah disuruah buang sarok dek amak pasti bawaan ambo maleh se karano sabananyo ambo jajok jo sarok-sarok nan lah manumpuak tu. Apo lai kok sarok tu sarok tulang-tulang lauak. Pasti lah basamuik-samuik di dalamnyo. Nan labiah parah kalau ado lo sarok siap mamasiangan lauak atau udang. Lah babaun bangkai sahinggo makin jajok ambo dibueknyo. Kalau lah ba a leh jo kantong sarok ndak lo masalah bana bagi ambo. Tingga ambo jinjiang se kantong tu ka tampek pambuangan sarok nan ado dakek rumah tu. Nan manjadi masalah tu adolah kadang amak ambo ko lupo lo ma aleh tampek sarok ko jo kantong asoi khusus sarok. Jadi ambo harus manuangannyo talabiah dahulu. Gali bana kalau lah kanai-kanai jo tangan.


Kalau di rumah pasti masak surang makanan tiok pagi. Hanyo sakali sahari untuak manghemat tanago dan bahan nan ado di kulkas. Tapi, takadang mamasak adolah hal nan paliang mambuek maleh. Bukan apo-apo tapi labiah maleh mamikian menu nan akan dibuek. Babarpo kali kadang lupo samba nan ado dibawah tuduang alah barapo hari alah dimasak. Masakn nan indak habis biasonyo bisa paliang lamo batahan sampai 2 hari abih itu inyo matindawan dan akan bajamua. Paliang indak baangek an. Kadang tamakan makanan nan alah basi karano sakiang luponyo. Masakan sayua nan paliang jaleh basinyo karano indak sampai sahari sayua tu alah basi. Makanan nan paliang lamo basinyo biasonyo bantuak randang dan tiok makan bisa diaengek an. Baunnyo dan warna alah bisa dicaliak alah barubah.


Patamo masuak kuliah ambo barado di nagari urang, jadi anak rantau jauah dari rumah. Pas ambo disuruah dek amak ambo ka tampek saudara jauah mama yang ado di siko, ambo pai surang untuak patamo kalinyo di tampek yang baru ambo tapaki. Pado saaik ambo dijalan tu takuik bana kareno rasonyo tampeknyo asiang bana bagi ambo. Apolai bantuak jalanan nyo yang padek pas ambo naiak angkot, urang padek bana, macet, banyak anak jalanan yang mangamen, ado lo urang-urang bantuak preman. Pokoknyo indak biaso bana ambo barado di tampek yang mode ko, jadi ado raso takuik di diri ambo kareno tampek ko asiang bana.


Mamperoleh keuntungan adolah hal nan diinginkan oleh sado urang. Tapi malakukan usaho untuak mandapekan keuntungan tasabuik adolah hal nan manjadi tantangan. Dan indak sado urang nan mampu manghadapi tantangan tasabuik. Mako dari itu maminta bantuan ka setan atau jin untuak mandapekan keuntungan. Pengabdi setan adolah perbuatan nan sangek dibenci dan dilarang oleh agama. Tapi sampai kini masih banyak urang nan indak mangindahkan larangan tasabuik. Ado babarapo kejadian nan alah dicaritoan langsuang oleh urang nan mangalami langsuang katiko tampek makan nan dipakai penglaris. Mamakai ritual-ritual tatantu untuak maminta bantuan kapado setan atau jin untuak manglariskan usahonyo. Perbuatan iko tantu sajo mambuek banyak urang geram karano makanan nan inyo bali marupokan hasil dari jin.


Ado kawan ambo di kantua nan punyo hobi ikuik undian nan diadoakan dek brand-brand terkenal di Instagram. Satiok ado undian pasti kawan ambo mempersiapkan dengan matang. Misalnyo katiko syarat untuak mandapek an undian tu dengan mambuek video mako kawan ambo akan buek konsep video semenarik mungkin bahkan sampai manyewo fotografer atau videografer agar video nan dihasilkan sempurna. Bisa dikecek an satiok nyo ikuik undian-undian saroman ko di Instagram pasti namonyo kalua taruih jadi pemenang. Pokoknyo usahonyo untuak mamanangan undian ndak main-main. Nyo namuah mangaluaan biaya pribadinyo untuak mandapek an hasil maksimal supayo mandapek an hadiah utama undian tu. Antah itu mampasiapkan properti, produk, dan lain-lain.


Sagan lo ambo jo mintuo ambo. Patang ko ambo di suruah mamasiangan lauak nan ka di samba untuak acara arisan bulanan di rumah. Tabukak lo coki ambo ndak bisa mamasiangan lauak. Padohal lah ambo tahan ruponyo kalua juo isi paruik ko. Akhirnyo ambo mangaku se ka mintuo ambo basonyo dari ketek ambo ado pobia jo lauak karano pernah waktu itu kakak ambo mamasuak an lauak nan alun di masak dan masih baun anyia ka dalam baju ambo. Jadi selain jijok jo baun nyo nan anyia ambo trauma lo jo tekstur lauak nan bagilenyai nan malakek di badan ambo waktu tu. Makonyo kalau mancaliak atau mambaunan anyia lauak tu ambo tabayang kejadian tu.


Hari iko Denis maraso sangaik bahagia karano inyo barhasil lulus ujian di sikolanyo. Denis maraso bahagia, bangga, dan sanang sahinggo sanangnyo ndak bisa dijalehkan jo kato-kato. Parasaan sanang nan dirasokan dek Denis babeda jo parasaan sanang nan dirasokan urang lain pado umumnyo. Baitu juo jo parasaan bangga dan bahagia nan dirasokannyo. Sacaro umum bahagia adolah kaadaan suatu pikiran atau parasaan nan jo kasanangan raso pueh, dan gembira nan intens. Raso sanang nan dirasokan dek Denis babeda karano ado banyak parasaan nan bacampua aduak di dalam hatinyo. Di dalam hatinyo, Denis maraso bangga karano barhasil lulus ujian di sikolanyo. Namun salain bangga, ado juo raso terharu karano tarnyato Denis bisa juo mambanggakan kaduo urang tuonyo.


Sawaktu bulan puaso, Nela mambuek satu kasapakatan jo amaknyo yaitu walaupun hari puaso Nela tetap mandapekan pitih lanjo harian mode biaso inyo sakola.Dari awal bulan puaso sampai hari rayo gadih tu maungguakan pitih balanjo hariannyo di celengan untuak inyo balian tarompa incarannyo. Sabulan pitih tu taungguak, Nela langsuang mambuka celengan. Pitih nan ado kironyo alah cukuik untuak mambali tarompa tu. Katikok hari rayo kaduo, gadih barambuik pendek itupun pai ka mall untuak mambali tarompa tu. Satalah tabali, Nela langsuang mambaok tarompa tu kakamarnyo. Nela nan sadang sanang dek dapek mambali barang pakai pitih inyo surang itupun mambaok lolok tarompa tu.


Saat itu Wida nan marupokan siswi SMA kelas 12 dikajuikan samo informasi nan disampaikan samo dokter nan mamaresonyo katiko inyo pingsan di jalan. Mandanga itu, Wida nan masih baseragam sakola itupun langsuang manangih indak manyangko kalau perbuatan inyo samo pacarnyo bakal mambuahkan hasil. Wida nan marupokan anak yatim piatu pun khawatir samo kehidupannyo satalah iko.Karano biasonyo inyo sakola karano mandapekkan beasiswa. Wida saat itu hanyo pasrah samo keadaan. Sakola dan murid-murid nan mandanga barito kehamilan Wida pun takajuik karano Wida biasonyo dikenal sabagai urang cadiak dan elok. Saisi sakola takajuik indak picayo samo barito nan inyo danga. Tapi barito itupun indak dapek disangkal karano Wida dikaluakan dan beasiswa nyo dicabuik sakola alah manandoan batuanyo barito nan tasebar.


Satiok urang pasti mampunyoi raso takuiknyo masiang-masiang. Indak jarang raso takuik tersebut pado akhianyo barubah manjadi trauma nan cukuik mandalam bagi urang nan marasokannyo. Raso trauma iko muncul karano beberapa hal. Partamo, raso takuik dapek barubah manjadi raso trauma karano katakutan nan dialami dek urang tersebut sangaik gadang. Hal iko tantu manyababkan timbuanyo suatu parasaan takuik nan taramat sangaik sahinggo muncul raso indak ingin mangalaminyo lagi. Kaduo, raso takuik barubah manjadi trauma biasonyo karano hal nan mambuek takuik itu lah acok dialami dek seseorang. Hal iko tantunyo mambuek katakutan nan dirasokan manjadi samakin gadang dan ado parasaan kalau katakutan itu akan taruih datang.


Ambo punyo pacar seorang aparat negara. Kami alah pacaran dari SMA. Dulu urangnyo elok bana ndak ado macam macam, tapi samanjak alah lulus jadi aparat negara ko manjadi jadi parangainyo sampai sampai isi DM instagramnyo cewek se sadonyo. Sampai satu kali kedapatan lah inyo punyo hubungan samo padusi lain. Mambananyo untuak di maafkan karano nyo khilaf. Disitu masih ambo maafkan dan pacarnyo tu di putuihan katiko tu juo. Ndak lamo sudah kejadian tu kedapatan lo baliak nyo selingkuh samo cewek lain. Dengan berbagai alasan akhirnyo ambo maafkon lo baliak. Sampai akhirnyo untuak nan ka tigo kali ambo di selingkuhi dan kali ko ndak bisa ambo maafkan. Manuruik ambo, yo sabana bodoh bana ambo mamicayoi laki-laki nan buayo mode mantan ambo tu. Manga ndak dari dulu ambo mandangaan saran dari urang sekitar untuak mamutuihan nyo dari dulu.


Katiko awak sedang jalan jo kendaraan dan tibo-tibo rem onda atau oto blong, hal iko bisa mambuek awak panic dan takuik. Apo lagi kalau kondisinyo sadang di panurunan atau di pandakian ataupun di tangah jalan nan ramai. Hal iko bisa sajo mambuek awak kacelakaan. Tantunyo ado hal nan bisa awak lakuan untuak mangurangi rasiko kacalakaan, yaitu jo maantisipasi rem blong. Awak bisa mancek sacaro rutin kaadaan rem awak dan mangganti katiko paralu di ganti. Karano itu marilah rutin mamareso kandaraan awak ka bengke. Untuak mamastian kalau kandaraan awak aman di gunoan salamo pajalanan. Tapi kalau nyampang tajadi kondisi dimano awak bakendara dan rem tibo-tibo blong awak bisa pulo malakuan hal iko supayo maminimalisir bahayo kacelakaan. Nan partamo awak bisa mancari jalan nan data atau nan mananjak hal iko bisa mangendalian kacepatan onda. Salanjuiknyo awak bisa mambunyian klakson onda untuak maagiah paringekan ka urang lain. Salanjuiknyo hindari karamaian untuak mangetekan jumlah korban.


Satalah ado kasapakatan jo amak kalau pitih lanjo harian Nela tetap diagiahan walaupun hari libur salamo bulan puaso mambuek Nela indak nio banyak balanjo bia pitih nan diagiahan amaknyo bisa ditabung. Nela manabung di celengan nan diluanyo tadapek tulisan nominal pitih nan haruih dicapai salamo periode tatantu bia dapek tau nominal dalam celengan. Urang biasonyo manyabuik jo celengan target. Nela manabung 10.000 rupiah rutin satiok hari salamo sabulan puaso. Celengan nan kini alah diisi sampai 30 hari nan artinyo alah takumpua 300.000 iko mambuek Nela sanang katiko mambukanyo. Pitih nan takumpua ko langsuang Nela balian tarompa incarannyo di Mall katiko hari rayo kaduo.


Manjadi saksi kacalakaan memang suatu hal nan manakuikkan dan manyaramkan bagi kabanyakan urang. Namun, kanyataannyo manjadi saksi kacalakaan dapek dialami dek siapo sajo di dunia ko tanpa terkecuali. Ado banyak alasan baa kok manjadi saksi kacalakaan bisa dialami dek siapo sajo. Salah satu contohnyo adolah karano kacalakaan dapek tajadi di mano sajo. Kacalakaan indak manganal tampek dan bisa tajadi di mano sajo karano kecelakaan biasonyo disababkan karano kataledoran seseorang. Bahkan kacalakaan bisa sajo tajadi di muko rumah kito saat kito sadang duduak basantai di teras. Kamudian kacalakaan bisa tajadi kapan sajo. Bahkan kacalakaan bisa tajadi saat kito baru pulang dari musajik untuak sholat.


Dalam undang-undang Republik Indonesia Nomor 18 tahun 2008 tentang pengelolaan sarok dijelaskan bahwa pemerintah daerah bartugas untuak manjamin terselenggaranyo pengelolaan sarok nan elok dan barwawasan lingkungan dan sasuai jo tujuan sabagaimano nan ado dalam undang-undang. Namun sabagai masyarakat hendaklah kito jugo manyadari bahwa pengelolaan sarok jo elok haruih dilakukan sabagaimano mestinyo sahinggo pemerintah daerah jugo dapek mangelola sarok tasabuik. salain itu jugo sasuai undang-undang bahwa pemerintah daerah bartugas untuak manjamin terselenggaranyo pengelolaan sarok nan elok hendaklah manyediakan fasilitas tatantu  untuak mambantu masyarakat dalam manangani sarok takah manyediakan tampek sarok dan  manambah  petugas kebersihan  atau mamberikan arahan kapado masyarakat bia dapek mangelola sampahnyo.mako dari itu kito sabagai masyarakat nan elok hendaklah mamakai fasilitas nan alah diberikan oleh pemerintah dalam manangani sarok sahinggo permasalahan sampai iko jugo dapek dipecahkan sacaro basamo-samo.


Siapo sih yang suko buang aia di tampek yang kumuah, mambayangannyo sajo alah jajok apolai kalau batamo langsuang jo situasi kayak iko. Hal iko pernah dialami dek Efria dan menjadi mimpi buruak buek inyo. Efria maraso sulit untuak buang aia ketek ataupun gadang di toilet selain di rumahnyo sorang. Kalau kondisinyo kumuah pasti siapopun akan maraso jajok dan indak nyaman. Dan dek karano kecemasan itu, Efris pernah manahan untuak indak buang aia gadang labiah dari saminggu katiko harus mangawanan keluarganyo menginap di rumah sakik. Keadaan toiletnyo agak kumuah, bahkan closetnyo pun warnanyo alah manguniang ditambahn itu adalah closet duduak. Makin maleh rasonyo bagi Efria untuak buang aia, lebih baik inyo manahan walaupun inyo tau itu indak elok untuak kesehatannyo.


Kalian pasti pernah marasoan sadiah karena bapisah jo urang nan kalian sayang. Ado nan sadiah bapisah jo kawan ado juo nan sadiah bapisah jo amak atau apak nyo. Salamo awak taruih manaruih dalam kasadiahan, awak indak bisa mambuek hiduik awak bakambang dan maju. Sadoalah urang pasti ado raso sadiah katiko bapisah jo kawannyo atau siapo se, tapi kini sia nan nio maju inyo yang akan duluan bangkik. Disarankan bana untuak awak nan maraso sadiah awka harus bisa manarimo keadaan nan tajadi dan mamahami mangapo iko tajadi dan apo yang elok kedepannyo. Jan taruih basadiah dan jadilah urang nan bisa mamahami keadaan supayo indam mambuek awak tapuruak taruih.


Liburan waktu lebaran idul fitri adolah liburan nan paliang ditunggu karena harinyo panjang dan di libur lebaran juo baru bisa ka rumah nenek sambia bajalan-jalan jo sepupu-sepupu nan tinggal dakek situ. Pengalaman yang paliang manyanangkan dan berharga bana bagi awak katiko pai jalan-jalan keluargo ka pantai dan siap tu ka kolam ikan dan mamancing basamo. Ambo ndak akan malupoan pengalaman itu, banyak bana momen nan manjadi memori yang paliang manyanangkan. Jadi kalian nan kini sadang mambuek momen atau manjalankan suatu momen manfaatkanlah waktu yang bahargo tu sedemikian rupo jan sibuk jo diri surang. Momen-momen nan ado ndak bisa taulang 2 kali, kalaupun nio diulang pasti rasonyo alah beda.


Indosat Ooredoo Hutchison (IOH) melakukan pamutuihan hubungan karajo jo karyawannyo nan pasti itu adolah kondisi nan ndak diharapkan. IOH ma PHK labiah dari 300 karyawannyo. Manuruik ambo untuak ma PHK karyawan haruslah tetap mamperhatikan hak-hak karyawan karano ba a ka ba a mereka alah mengabdi ka perusahaan tersebut. Ambo satuju bana dengan IOH ko dalam langkahnyo ma PHK karyawannyo tapi dengan mampertimbangkan hak karyawan. Director & Chief of Human Resources Officer IOH, Irsyad Sahroni mangecekan bahwa langkah PHK ko alah disetujui 95 persen karyawannyo. Selain tu, IOH menawarkan paket kompensasi ka karyawannyo sagadang 37-75 kali upah nan berarti labiah gadang daripado persyaratan ketentuan undang-undang nan berlaku di Indonesia.


Rajin manabuang pangkal kayo, boros pangka miskin. Pribahasa itu nan acok awak danga sampai kini. Hiduik dengan hemat babeda jo pilik. Kalau hemat mengatur pengeluaran sasuai jo keperluan, sedangkan kalau pilik labiah ka manyeso diri surang.  Contohnyo kalau hemat adolah mambali sasuatu kalau alah paralu bukan karano maikuik an tren, sedangkan kalau pilik labiah ka talampau balabiahan manahan pengeluaran. Contohnyo sepatu alah cabiak-cabiak tapaknyo sahinggo alah masuak aia kalau bajalan di jalanan nan becek masih alun diganti, padohal pitih panggantinyo ado. Saroman urang tuo ambo nan kini bisa sanang-sanang di hari tuo karano ndak paralu mamikian tampek tingga. Dari mudo alah mambiasoan diri manabuang sahinggo bisa mambali rumah sabalum anak-anaknyo gadang.


Afan pernah manjadi saksi dalam kasus kacelakaan. Kacelakaan itu tajadi pas bana setelah inyo pulang main futsal dimalam hari. Hari itu malam jadi agak langang, katiko tajadi kacelakaan itu inyo mancaliak bana oto manabrak dari balakang honda yang sedang baranti. Afan tau itu indak disangajo kareno mungkin sopir oto tu mangantuak. Cuman yang manjadi masalah afan takuik kareno inyo surang yang mancaliak kejadian itu dan tapakso harus manjadi saksi kecelakaan. Banyak pikian yang bakacamuk di otak afan, baa kalau palaku berang dan mangancam inyo atau dampak lainnyo. Kajadian iko indak saharusnyo afan caliak kareno inyo bisa juo talibat dalam kasus ko.


Amak ambo kalau satiok minggu pagi pasti manyuruah ambo untuak mangawanannyo ka pasa. Lai ambo manuruiknyo, lai lamak juo mancaliak amak babalanjo. Soalnyo ambo bisa mancaliak jajanan pasa nan baragam tu. Pas ambo alah hampia 20 minik lah kaliliang-kaliliand di pasa tu, ado raso nio buang aia. Pai lah ambo ka toilet di dalam pasar tu surang. Pas ambo masuak, jajok bana ambo mancaliak toilet sa kumuah iko. Sabana manjajok an, baa kok lai tahan urang mancaliak toilet nan mode ko. Mano baunnyo indak lamak, langsuang pai se ambo. Raso indak ka sanggup ambo mancaliak toilet tu lamo-lamo jajok bana.


Bisa mambali sesuatu nan kito impikan manggunokan pitih kito surang tantu marupokan suatu hal nan sangaik manyanangkan. Apolai kalau barang nan kito bali itu manggunokan pitih nan lah kito tabuang dari lamo. Hal itu tantulah mambuek kito maraso sangaik sanang dan bahagia. Parasaan sanang itu timbua karano adonyo raso payah untuak mambali barang tasabuik. Ditambah juo dengan pitih nan kito sisiahkan untuak manabuang tantunyo mambuek parasaan sanang nan kito rasokan batambah gadang. Manabuang memang adolah kagiatan nan payah untuak dilakukan. Apolai kalau pitih tabuangan itu kito tujukan untuak mambali suatu benda nan hargonyo cukuik maha. Jadi wajar rasonyo kalau kito akan maraso sangaik sanang katiko kito tanyato barhasil malakukannyo.


Alvin dan kawan-kawan maraso, salah stasiun merupokan hal paliang bodoh yang pernah mereka lakukan. Padahal di tiket kereta tu lah tatulis stasiun Tugu, tapi dengan pedenyo mereka langsuang pai ka stasiun Lempunyangan. Stasiun Tugu adolah stasiun kereta api kelas besar tipe A yang talatak di Sosromenduran, Yogyakarta. Stasiun ko melayani pemberangkatan dan kedatangan kereta api kelas eksekutif dan hampia kasado kelas campuran yang barado di jalur lintas tangah dan selatan Pulau Jawa disertai jo Commuter Line Yogyakarta-Solo. Sedangkan stasiun Lempuyangan dikhususkan untuak melayani kelas ekonomi, kereta rangkaian panjang, sebagian ketek kelas campurang, serta KRL Yogyakarta-Solo. Padahal lah jaleh tujuan mereka stasiun Tugu yang melayani kereta eksekutif.


Waktu ketek ambo pernah pai main ka salah satu pulau di Sumatera Barat. Katiko itu umua ambo masih 12 tahun. Ambo ka pulau untuak pai liburan jo kaluarga. Kami barado di pulau salamo duo hari. Saat hari kaduo, tapeknyo pagi-pagi kami sakaluarga baranang di lauik. Saat baranang itulah tajadi suatu kajadian nan mambuek ambo takuik. Katiko itu dunsanak ambo tanggalam di lauik. Hal nan mambuek kami takuik dan panik, saat itu inyo baranang tarlalu ka tangah sahinggo lauiknyo cukuik dalam. Ambo katakutan karano saat itu ambo khawatir, tapi ambo ndak bisa manoloang inyo. Akhianyo dunsanak ambo ditoloang dek salah saurang wisatawan juo nan kabatulan lah biaso manyalam di lauik.


Andi acok kali mantraktir kawan-kawannyo di barbagai kesempatan. Kawan-kawannyo mangira Andi marupokan urang kayo karano acokk ali manghamburkan pitih. Namun katiko inyo asyik mangobrol jo kawan-kawannyo di cafe tibo-tibo sajo ado seseurang nan datang ka tongkrongan tasabuik dan langsung manogih hutang. Andi nan tahu bahwa urang tasabuik maminta hutang kapadonya, inyo langsung bardalih bahwa inyo lupa untuak mambayar hutang tasabuik. Namun alasan iko ditolak karano babarapo kali mereka manelpon Andi tetapi tetap sajo indak diladeni sahinggo mereka mamutuskan untuak langsung mancegah Andi. Kawan-kawannyo nan mancaliak kejadian tasabuik maraso terkejut karano Andi indak sekaya nan mereka kira. Laki-laki itu pun maraso malu kapado kawan-kawannyo mereka alah mangetahui bahwa Andi mampunyoi banyak hutang. Andi pun mangajak  panagih hutang untuak ka tampek nan labiah sepi agar inyo indak manonggung malu labiah gadang lai.


Ulang tahun kini babedo karena ulang tahun ambo dirayoan jo urang-urang dakek ambo. Takajuik bana katiko ado suprise ulang tahun untuak ambo. Ambo kiro akan malakukan hal nan samo. Dulu katiko ulang tahun langkah patamo nan ambo lakukam adolah berdoa dan maucap syukur, sadar apo se yang alah awak lakuan salamo ko, mamikian apo rancano ambo untuak tahun depan, beri hadiah untuak diri awak surang dan agiah apresiasi dan terkadang kalau ado razaki labiah ambo basadakah untuak keberkahan umur ambo.Tahun kini samo se tapi yang babeda kini ambo dirayoan dan suprise dari kawan-kawan ambo ko bahasia, ambo sanang bana rasonyo.


Masih jaleh di ingatan katiko ambo dikarajoan pas sadang ulang tahun dek kawan-kawan. Dek wakatu tu ambo sadang ulang tahun mako ambo ajak lah kawan-kawan ko ka rumah untuak makan-makan. Kebetulan rumah ambo dulu dakek jo batang aia nan aia nyo cukuik dalam. Setelah salasai makan-makan, ambo disuruah dek kawan ambo utuak maambiak kotak nan ado di pinggia batang aia tu. Keceknyo itu adolah kado ulang tahun ambo. Pas ambo bajalan manuju bibia batang aia tu tibo-tibo kawan ambo manungok an ambo dari balakang nan mambuek ambo tagarajaik dan masuak ka dalam batang aia nan dalam tu sahinggo ambo tanggalam dan tacaguik-caguik dalam batang aia tu. Samanjak kejadian tu ambo trauma jo kolam ranang, sungai, lauik, dan wahana aia lainnyo nan biaso dipakai dek urang baranang.


Waktu ambo ketek, ambo pernah pai kalua rumah surang satalah magrib. Ambo cuman nio caliak-caliak baa kadaan di lua se waktu itu. Rumah ambo ko di suok dan kidanyo ado parak jo sawah. Di parak tu banyak pohon pisang nan tumbuah. Ambo ndak ado bapikia aneh-aneh tu. Lingkungan rumah ambo ko langang pulo dan jarang ado kendaraan nan lewat di jalan muko rumah. Waktu itu pas bana ado mobil nan lewat muko rumah ambo pas ambo sadang di lua tu. Lampu mobilnyo manyorot sabagian ka arah parak smpiang rumah ambo. Pas ambo macaliak mobil tu lewat ndak sangajo ambo tacaliak ado putiah-putiah tagak di samping pohon pisang. Ambo takajuik satangah mati, dan langsuang kabur masuak rumah katakuikan. Saking takajuiknyo ambo ndak bisa mamakiak dan langsuanglari se.


Patang ko ambo baru bana dapek kaba kalau salah seorang kawan awak, yaitu Rina, ditodong dek urang katiko pulang les. Dari carito nan ambo dapek an dari amak si Rina, Rina hampia di gorok jo parang dek urang nan manodongnyo karano si Rina sempat malawan. Kini si Rina ko dalam kondisi trauma dan ndak takao untuak kalua kamar karano masih taingek-ingek jo kejadian tu. Apolai untuak ka sakolah. Mako dari itu, ambo sabagai ketua kelas mahimbau kapado kawan-kawan sadonyo supayo beko sore abis pulang sakolah marilah awak basamo-samo pai ka rumah si Rina untuak mahibur nyo dengan harapan kondisinyo akan labiah elok dari pado sabalumnyo.


Takanai panyakik katiko sadang indak mampunyoi dana adolah hal nan sangek mambingungkan. Karano sulik mancari pitih dalam waktu capek untuak mangobati panyakik sagera agar panyakik indak samakin tasebar. Ado babarapo caro nan bisa dilakuan untuak mampasiapkan agar katiko ado kejadian buruak manghampiri dan mambutuahan dana untuak barubek. Caro tasabuik yaitu mandaftarkan diri ka assuransi kesehatan nan ditawarkan pamarintah. Selain itu dengan mandaftar ka assuransi kesehatan swasta tapicayo pun dapek dicubo. Bagi karyawan biasonyo ado disadiokan assuransi kesehatan dari kantua, Nah hal iko dapek dipakai untuak manutupi biayo rumah sakik sampai nominal tatantu sasuai samo paraturan dan kebijakan terkait assuransi nan diambiak.


Ambo punyo tetangga nan gilo kanai cacek se dek kawan-kawan sakolah. Nyo selalu dikecek an gapuak, gabod alias gadang bodoh, bakurok, dan masih banyak kalimat cacek nan hampia tiok hari nyo dangan dari muluik kawan-kawannyo nan amaik kasa. Sempat dek gara-gara itu, tetangga ambo ko ndak nio basakolah karano takuik karano harus manahan sakik ati jo kawan-kawannyo. Dek mako tu lah ambo langsuang manuruik kawan-kawan tetangga ambo nan suko mancacek ko untuak maingek an nyo supayo baranti manggalak-galak an tetangga ambo. Ambo buek anak-anak tu sadar kalau nan nyo pabuek tu ndak batuah. Abis tu ambo suruah lo anak-anak tu untuak minta amaaf ka tetangga ambo, sahinggo nyo namuah basakolah sarupo biasonyo.


Prank marupokan bagarah atau manjahili sasaurang untuak tujuan manghibur atau sabagai garah biaso antar kawan. Kini kabanyakan prank itu alah digunoan samo youtuber di babagai dunia untuak manunjuakkan babagai macam hiburan sahinggo mandapek parhatian dari penontonnyo. Alah banyak video prank kini tasebar di media sosial dari prank antar kawan bahkan prank nan dilakuan kapado masyarakat asing nan alum dikenal ataupun basuo salain dari katiko malakukan video prank tasabuik. Prank nan dilakuan samo urang lain jiko itu alah balabihan mako dapek malanggar hukum. Hukum nan kanai biasonyo takait samo penyebaran informasi diri disertai samo indikasi panghinoan atau pancemaran namo baik. Salain itu, prank nan dapek mambahayokan nyawa pun dapek di baok ka pengadilan agar urang-urang nan malakukan prank indak babuek sasukonyo.


Karena penyebaran covid 19 nan alah malueh iko hadirlah vaksin nan haruih didapek oleh saluruah masyarakat di Indonesia. Karena  vaksin haruih dilakukan malalui jarum suntik nan disuntikkan kapado setiap urang mambuek Lisa selalu manunda jadwal untuak vaksinnyo. Inyo sangek takuik dengan jarum suntik karano bantuaknyo nan tipih serta tajam mambuek Lisa mambayangkan hal-hal negatif katiko jarum tasabuik disuntikkan ka lengannyo. Namun katiko inyo indak dapek manunda jadwal vaksinnyo lai inyo pun  mamberanikan diri untuak vaksin. Katiko alah gilirannyo inyo indak sangajo mancaliak jarum suntik nan sadang disiapkan oleh perawat tasabuik. Sekatiko itu Lisa langsuang pai dari tempat duduaknyo dan balari kalua.  Inyo bateriak bahwa indak ingin malakukan vaksin karano inyo sangek ketakuikan mancaliak jarum suntik nan akan disuntikkan kapadonyo.


Ambo sempat barado disituasi antaro hiduik jo mati karano maraso cameh dan ketakutan wakatu akan dioperasi. Ambo yakin salah satu pamicu ketakutan ambo saat itu adolah karano sabalum akan di operasi ambo banyak baco-baco sesuatu nan mambuek munculnyo pikiran-pikiran negatif terhadap operasi nan akan dilakukan saat itu. Mako dari itu, bagi kalian nan akan operasi jan lah mancari-cari tau informasi dari google dan sejenisnyo nan ndak jaleh kebenarannyo karano labiah banyak info-info mengerikannyo dari pado nan elok-elok. Sacaro ndak langsuang apo nan ado dipikiran awak tu sangaik bapangaruah tahadap kondisi mental. Saran ambo labiah ancak cari info nan batuah dan tapicayo dengan langsuang batanyo ka ahlinyo.


Bisuak adolah hari pertandingan bulu tangkis tingkek SMA. Ambo dipiliah sabagai perwakilan sekolah untuak maikuti pertandingan ko. Kurang labiah alah sabulan ambo latihan jo salah seorang guru olahraga sekolah ambo nan sekaligus mantan atlit bulu tangkis di masonyo. Katiko malam sabalum pertandingan musibah tajadi ka diri ambo. Malam tu ambo kecelakaan tunggal karano mailak an kuciang nan sadang manyubarang. Katiko marem mendadak ban honda slip sahinggo honda ko jatuah dan kaki ambo takilia. Jangankan untuak bamain bulu tangkis, untuak tagak se kaki taraso goyah. Kaki raso ka tangga karano tulang ambo ternyato bageser. Dengan kondisi bantuak itu, ndak mungkin ambo bisa mawakili sakolah ambo untuak batandiang. Alangkah sadiahnyo hati ambo, selain ndak bisa batandiang ambo alah mangecewakan pelatih ambo.


Pado suatu hari tasya main ka tampek wisata jo kawannyo. Indak sangajo inyo batamu jo urang nan bajunyo samo bana jo inyo. Tasya maraso malu bana kareno tacaliak kamba jo urang lain. Kejadian bantuak tasya ko mungkin bisa tajadi ka diri awak, untuak itu daripado berang labiah elok lakuan langkah iko. Patamo manyingkian raso indak suko, kaduo kalau bisa datangi dan puji penampilan urang nan samo jo awak tu, katigo jadian kenangan iko adolah kenangan yang lawak kareno momennyo. Jadi awak indak paralu maraso indak sanang atau lainnyo. Kareno memang banyak urang nan baju samo jo urang lain. Jaleh baju di buaik banyak, indak ciek baju dibuek untuak ciek urang.


Aminah adolah mantan buruh di pabrik makanan salah satu perusahaan camilan nan terkenal di Indonesia. Inyo di PHK oleh perusahaan karno dampak krisis ekonomi. Inyo masih ingek  hari itu wakatu hari inyo dan kawan-kawan buruh nan lain tibo-tibo ndak dibuliahan masuak pabrik. Koordinator pabrik mangumpuan sado buruh di lapangan. Muko inyo dan kawan-kawannyo nampak binguang. Akhirnyo dipanggia ciek-ciek namo buruh oleh koordinator. Aminah tamasuak nan dipanggia. Urang-urang nan tapanggia abih itu dipisahan dan diagiah tau jo koordinator kalau buruh-buruh ko di PHK. Sado buruh takajuik, nampak ado nan berang-berang ndak tarimo, ado nan manangih, dan ado lo nan tadiam ndak picayo.


Banyak urang di dunia ko nan takuik ka jarum suntik. Sabananyo kito indak paralu takuik ka jarum suntik. Hal nan harus kito lakukan jikok kito takuik ka jarum suntik adolah sabagai barikuik. Partamo katokanlah kapado dokter. Hal iko paralu kalian lakukan karano bisa jadi katakutan kalian itu marupokan sabuah phobia. Kaduo, lakukanlah applied tension. Hal iko dapek dilakukan dengan mancari tampek nan nyaman untuak duduak. Kamudian lamehkan otot-otot kalian salamo 10-15 datiak. Hal katigo nan harus kalian lakukan adolah latihan parnapasan. Hal iko dapek mambuek kalian maraso rileks dan bisa mangatasi katakutan kalian kapado jarum suntik. Hal terakhir nan harus kalian lakukan adolah hadopi raso takuik nan kalian alami.


Sasudah manganduang salamo 9 bulan lamonyo, akhirnyo Tita malahian anak patamonyo. Inyo maraso cameh jo proses persalinan ko dek baru patamonkali marasoan. Dari pambukoan patamo inyo alah basiap untuak pai ka rumah sakik didampingi oleh suaminyo. Saambia manunggu kontraksi dan pambukoan akhir, Tita mancubo bajalan-jalan ketek disakaliliang kamar salinnyo supayo pas basalin labiah lanca kalua bayinyo. Waktu nan inyo tunggu akhirnyo tibo, Tita marasoan sakik bana persalinannyo. Inyo maraso alah ndak punyo tanago untuak mangaluaan bayinyo. Tapi untuangnyo ado dukungan suami nan manguekan nyo sampai bayi kalua. Raso latiah dan sakik nan Tita rasoan tadi langsuang hilang sakatiko satakah mandanga suaro tangih bayi. Tita dan suaminyo manangih terharu karno anak nan mereka nanti-nanti kini alah lahia ka muko bumi.


Katiko dulu waktu kuliah masuak tahun-tahun akhir untuak lulus rasonyo panuah isi kapalo jo skripsi dan babagai admiminstrasi nan kadang indak bajalan sasuai kainginian. Jadi waktu itu dikosan ado sakitar tigo urang nan nasibnyo hampir samo tingkek stress dek urusan kuliah. Akhirnyo mamutuskan untuak nongkrong sampai tangah malam dan pado akhirnyo karaokean sampai tangah malam. Maskipun indak pakai mik tapi suaro ribuk pasti akan tadanga sampai kalua. Akhirnyo ditegur dek tatangga dan langsuang mangancam akan diadukan ka pihak kampus. Tantunyo kami sadonyo takuik dan maraso basalah. Kami akhirnyo minta maaf dan memang nan kami lakukan adolah hal nan salah. Maskipun hubungan sasamo tatngga indak saliang samo lain.


Hampia se Milda bacakak katiko sadang maantri nio mambayia balanjoa an ka kasir. Milda ko alah salasai babalanjo di super market, katiko nio mambayia urang alah rami dan kasir tu panuah urang maantri. Tantulah maantri juo si milda, sabananyo milda ko paling maleh bana katiko nio mambayia ka kasir tapi ngantri tapi inyo tetap saba juo. Tibonyo ado urang yang sabaya lah jo milda, inyo manyarobot antrian milda. Berang lah milda ko, katiko milda berang urang yang manyarobot ko ikuik berang juo malah labiah lo nada mangecek nyo dari milda. Manuruik milda kalau urang salah tu harusnyo maminta maaf bukan malah ikuik berang juo.


Karano ciek nyamuak bisa mambuek nyawa awak barado di ujuang tanduak. Nyamuk adolah makhluk ketek nan bisa mambunuah manusia. Nyamuk aedes aegypti adolah salah sciek dari sakian banyak janih nyamuak. Nyamuak nan ciek ko tanamo pulo jo namo nyamuak damam badarah. Nyamuak ko adolah janih nyamuak nan dapek mambaok virus dengue nan maruoan virus pambaok panyakik damam badarah. Salain pambaok virus damam badarah, nyamuak ciek ko tanamo pulo mambaok virus damam kuniang, chikungunya, dan damam zika nan disabekan dek virus zika. Panyakik nan di baok dek nyamuak bukan sambarang panyakik, iko adaolah panyakik babahayo nan bisa mambahayoan nyawa urang. Karano itu marilah jago kasehatan dan kabarasiahan sahinggo awak tatap sehat.


Awalnyo memang tapuruak dan berang jo urang nan alah mandutoi ambo. Ambo sayang bana jo mantan pacar ambo ko dulu, ambo kalau alah sayang yobana sayang. Ambo agiah bana kasih sayang ambo jo urang tu. Tanyato awak ndak bisa picayo jo urang lain apolai baru sekedar pacar banyak hal nan bisa inyo lakuan dibawah awak. Ambo berang bana jo mantan pacar ambo katiko tau inyo basalaingkuh. Kini ambo alah biaso se dan maraso bersyukur alah jauah dari urang mode tu. Untuak kalian nan mode ambo, kalau alah tau disalingkuhi dan disakiti, tinggalan se urang dan capek move on karena urang mode tu susah untuak diubah sifaik aslinyo.


Syifa kapatang hari jumaik sanang bana soalnyo baru siap mancaliak hasil pengumuman nan ado di website pengumuman kelulusan urang nan tes masuak kuliah. Akhirnyo kini syifa maraso labiah lega, perjuangan nan inyo lakuan salamo dua bulan baraja ko indak sia-sia. Akhirnyo syifa mandapek an apo nan inyo impika-impikan. Masuak ka Universitas Indonesia kini bukan sakadar angan-angan se kini yo bana tinggal masuak lai. Urang tuo syifa mandukuang bana cita-cita inyo dan sanang bana atas pencapaian syifa bisa masuak ka Universitas Indonesia. Kini syifa harus manyiapkan perlengkapan apo se nan harus inyo bawak waktu daftar ulang. Manyiapkan juo barang-barang nan nio inyo baok, soalnyo syifa bisuak waktu masuak kuliah harus tingga di kos.


Kalian nan ado kuciang dirumahnyo maraso jajok ndak si mancaliak cirik kuciang tu. Kalau ambo sabana jajok mancaliak cirik kuciang. Apolai dirumah ambo ko, adiak nan paliang ketek suko bana jo kuciang. Ambo lai suko sabananyo ado kuciang, cuman kalau mancaliak cirik kuciang tu sabana jajok ambo. Indak tahan untuak mancaliak apolai mambarasiahannyo. Kalian taukan gali bana gitu mancaliaknyo, apolai ambo pernah mancaliak ciriknyo bantuak kotoran manusio. Ciri-cirinyo tu walaupun indak dipacik awak tau teksturnyo bantuak tanah liat, bawarno coklat tuo, bantuaknyo lonjong, baun bana, kadang gadang kadang ketek. Memang bantuak kotoran urang kadang tu, jajok banalah mancaliaknyo sabana lah.


Lisa marupokan pamilik salah ciek kosan  nan terdiri  banyak pintu. Sehari satelah salah ciek anak kos maninggalkan kosan karano inyo alah keluar, Lisa mamutuskan untuak mambersihkan kamar tasabuik agar dapek dihuni dek urang barikutnyo. Namun Lisa sangek terkejut dan maraso sangek jijik karano mancaliak begitu banyak tumpukan sarok dalam kamar itu. Nan mancaliak sarok nan terdiri dari sarok botol sarok bekas makanan dan lainnyo mambuek keadaan kamar panuh jo sarok. Lisa sangek syok mancaliak keadaan kamar itu inyo indak manyangka bahwa anak kok sabalumnyo iko mampunyoi kebiasaan nan sangek indak baik. Tumpukan sarok nan begitu banyak iko mambuek Lisa indak sanggup untuak masuk ka kamar dan mamutuskan untuak mangambil masker serta sarung tangan terlabiah dahulu. Barulah katiko perlengkapan kebersihan alah Lisa pakai inyo mulai untuak mambersihkan kamar jo tumpukan sarok tasabuik.


Alah manjadi program dari dinas kesehatan untuak maagiah imunisasi kapado anak-anak SD di kota ambo. Namun, nan paralu diparatian adolah satiok adonyo program ko ka sakolah-sakolah banyak dari anak-anak murid ambo nan balari-lari kian kamari dek takuik ka disuntik dek petugas kesehatan dari puskesmas. Ndak saketek lo nan manyuruak supayo tahinda dari basuntik. Ambo pribadi ndak heran jiko anak-anak ko barprilaku mode ko karano awak nan gadang se masih banyak juo nan takuik basuntik. Mako dari itu, ambo sabagai kapalo sakolah mahimbau kapado guru-guru sadonyo untuak maagiah sosialisasi tentang pentingnyo basuntik ko kapado anak-anak karano banyak dari anak awak nan ndak tau apo fungsinyo basuntik tu.


Ondeh malu bana ambo, jadi caritonyo memang alah dikecek an amak ambo kalau nio ado  tamu ka rumah. Jadi ambo ko pakai calano nan panjang, lai baganti dari calano pendek sabalumnyo. Pas alah sampai tamu tu, alah duduak ambo dakek an kareno nio basalim an juo. Tanyato pas manunduak calano ambo ko cabiak, ndeh ndak tangguang malunyo pas ado tamu dirumah. Amak ambo ko baok galak se, siap tu sadoalah urang dirumah tu galak juo. Ambo sabananyo malu pas itu tapi ambo agiah saketek alasan sambiak galak. Kalau indak galak rasonyo nio mailang langsuang dari tampek tu soalnyo malu bana.


katiko demam biasonyo bidan maupun dokter manyarankan untuak suntik agar obat lebih bekerja sacaro maksimal karano penyebaran obat langsung ka tubuh tanpa haruih diolah dulu di lambung. Namun indak sedikit urang nan  manolak untuak disuntik dan mamilih untuak mangkonsumsi obat walaupun  dalam jumlah cukuik nan banyak agar mereka indak disuntik. Padahal jo manyuntikkan obat ka dalam tubuh maka tubuh dapek jo lebih kuat untuak melawan virus serta bakteri nan ado dalam tubuh nan manyebabkan kita sakit,  maka dari itu jangan takut untuak pergi ka dokter katiko demam dan jangan manolak katiko mereka manyarankan untuak mamberi suntikan agar demam cepat mereda. Selain itu juga mari kita manjaga kesehatan agar talindung dari segala macam penyakit.


Rancano ambo pagi manjelang siang ko nio pai makan ka warteg dakek kosan ambo. Bantuak biaso walaupun alun mandi tapi harus pakai baju nan ancak kalau kalua rumah. Ambo pakai baju ambo, baju tu ancak tapi indak mantereng bantuak urang nio pai ka Mall. Bajunyo tu polos, dilengan nyo ado warno model bercak biru jo putiah saketek, bajunyo warno putiah tulang. Kiro-kiro mode itulah lai indak buruak bana, tapi nan manjadi masalahnyo pado pagi ko bukan baju nyo lai. Pas ambo pai la warteg tu malu bana ambo dek kareno dikecek an baun katiak, kareno memang sabananyo ambo indak mandi.


Anak rantauan antar pulau kalau liburan dan pulang adolah sasuatu nan barek, antah itu waktu ataupun piti nan dikaluaan untuak tiket sakali pulang. Liburan akhir tahun waktu itu indak pulang karano tiket nan sabana maha dan indak mampu mambalinyo. Akhirnyo di kosan surang salamo labiah dari 2 minggu sabalum kawan sakos baliak. Salamo surang di kosan raso was was tantunyo ado apolagi cewek surang. Takadang pai manginap di rumah kawan untuak manghilangkan bosan ataupun pai jalan-jalan surang. Pas baliak raso was was taruih manghantui takuik dicigok dek urang dan keselamatan manjadi ancaman surang. Untuak nan padusi di parantauan kalau nio tetap di kosan salamo liburan labiah rancak ado kawan jadi bisa saliang manjago dan ado nan manjadi tameng kalau ado apo-apo tajadi di lua kahandak.


Arsy Hermansyah atau nan acok awak kenal dengan panggilan Arsy adolah anak dari artis dan musisi terkenal yaitu anang Hermansyah dan Asyanti.  Baru-baru ko nyo berhasil mambuek Indonesia bangga karano Arsy berhasil mandapek an 14 piagam penghargaan bergengsi international di ajang berbakat yaitu World Champions of Performing Arts (WCOPA) ka 25 di Amerika Serikat. Arsy maikuti ajang basamo jo 70 peserta anak-anak lainnyo nan berasal dari babagai negara di dunia. Ndak heran kalau nyo bisa manang karano sebelum maikuti ajang international hampia tiok hari Arsy latihan jo guru vokalnyo. Sang ayah pun, Anang, mempersiapkan sabuah lagu nan khusus diciptakan untuak Arsy.


Alah 6 bulan Dina marencanakan pernikahannyo jo Fikri, akhirnyo hari pernikahan nan inyo nanti-nanti tu tibo juo. Dina dan Fikri alah satahun manjalin hubungan pacaran, dan kini inyo baduo malangkah ka janjang nan labiah serius. Baralek dilakukan di rumah Dina dengan adaik Minangkabau dan akad nikah dilakukn di masjid dakek rumahnyo. Sabalun acaro akad nikah, Dina persaan Dina bacampua aduak antaro sanang dan grogi. Satalah duduak di muko penghulu jo Fikri, Dina ndak bisa manyambunyian senyumnyo nan sumringah. Begitu pulo jo Fikri. Pas sadang akd nikah muko inyo baduo kambali tagang. Dan satalah saksi maucapkan kato ‘sah’, Dina ndk bisa manahan senyumannyo karno kini alah resmi menjadi istri Fikri, urang nan inyo cintai.


Katiko sadang barmain game di rumah tibo-tibo sajo  lampu bargoyang serta lantai nan terasa bargoyang semakin kencang. Lisa nan manyadari bahwa saat itu tajadi gampo nyo langsung manyelamatkan dirinyo keluar rumah dan mamanggil urang nan sadang barado di rumah agar segera keluar dan manyelamatkan dirinyo. Saat itu, Lisa sangek ketakutan karano gampo tasabuik mampunyoi guncangan nan cukup kuat sahinggo lemari serta kulkas bisa manjadi goyang sampai terjatuh. Salain itu barang-barang nan lain takah pas foto nan tergantung di dinding jugo ikut terjatuh. Peristiwa iko sangek manokutkan bagi Lisa karano saat itu inyo barado dilantai atas sahinggo mamerlukan waktu untuak turun melalui tangga. Dan katiko inyo turun di tangga itu, Lisa marasokan sangek pusing dan badannyo bargetar.


Dulu takana bana waktu SMP jaman masih acok naiak angkot ka pasa raya, jadi kami ba 4 urang nio pai ka pasa naiak angkot, cuma kawan ambo pitihnyo alah abis, ndak ado umtuak pambayia angkot lai, tapi inyo nio pai lo ka pasa raya, jadi kami punyo ide untuak ndak usah bayia angkotnyo dengan icak icak ndak tau se pas turun rami rami tu, kan kalau di pasa serentak gitu penumpang tu turunnyo, tapi mungkin dek abang supir tu lah di ituang jumlah penumpang nanka turun di pasa raya, jadi pas sadonyo turun kami mambayia dan jalan bubar lah kami, di sorakan lah samo sopir angkot tu "oi anak sakolah smp tu alun bayia ciek lai", sadar kami ketahuan kami balari kadalam pasa, sempat di kaja dek sopir angkot tu tapi ndak ado nankanai tangkok do. jadi sebaiknyo kok ndak ado ongkos jujur se lah ka supir angkot tu, kok ndak ndak usah bana pai.


Mauruih mayat ado hal-hal nan harus diparhatian agar sasuai samo syariat islam. Barikuik caro mauruih mayat manuruik syariiat islam. Partamo yaitu mamandikan jenazah dari baragam kotoran nan manempel di tubuh mayat sabalum dibalut samo kain kafan. Kaduo, Mambaco niek mamandikan jenazah. Prosedur iko haruih dilakukan sabalum mamulai untuak mamandian mayat. Untuak jenazah padusi, baruik tata cara mauruih jenazah katiko alah sudah dimandikan. Manyiapan 3-5 tali pangikek kain kafan lalu bantangan duo lembar kain kafan nan alah dikarek dengan ukuran jenazah. Malatakan sarung pado bagian badan yaitu antaro pusar sampai lutuik. Siapkan dan pakaikan gamis dan karuduang jenazah dan kapeh serta wangi-wangian. Tutuik jenazah manggunoan kain kafan dari bagian suok lalu bagian kida. Lalu ikek kain kafan. Tahap tarakhir yaitu manyolatkan jenazah


Alah banyak sabalumnyo nan mangecek an basonyo rumah gadang nan lah ndak bapahuni sekian tahun lamonyo nan barado di sabarang jalan rumah ambo tu banyak setannyo. Tapi salamo ko ambo ndak pacayo karano ambo samo sakali alun pernah mancaliaknyo. Sampai di suatu malam, katiko ambo sadang telponan jo pacar ambo di muko balkon kamar, ambo mancaliak dari subarang rumah, tapeknyo di jendela tingkek duo di rumah gadang nan ndak bapahuni, sasosok makhluk aneh, babulu tinggi gadang sadang mlinteh-linteh di tangah rumah. Langsuang marindiang dibueknyo. Ndak talok manahan takuik ambo langsuang balari ka bawah dan mangadu ka amak ambo nan sadang makan di ruang makan. Ruponyo sosok tu pernah lo mampacaliak an diri ka ambak ambo.


Sampai kini ambo takuik jo jawi. Jangankan mamakan dagiangnyo, mancaliak jawi tu se ambo ndak kuek. Ambo pernah kanai kaja dek jawi katiko sadang mancaliak jawi ko ka di dabiah katioko hari rayo kurban di masajik dakek rumah. Jadi caritonyo tu ambo maikuik-ikuik kawan mancaliak jawi nan alah diikek di tonggak-tonggak masajik untuak di baok ka tampeh panyambliahan. Pas jawi ko dibaok ka tampek panyambaliahan tu tibo-tibo jawi tu manggalenjang sahinggo tali paikek jawi tu talapeh dek urang nan mamacik, sahinggo jawi ko balari ndak tau arah. Malangnyo jawi ko balari ka dakek ambo jadi ambo saraso di kaja dek jawi tu. Tapere-pere ambo balari dek  nyo. Samanjak tu ndak talok ambo mancaliak jawi lai do.


Malam ko adolah malam tahun baru. Rencana kami ka tahun baruan di Jam Gadang Bukittinggi. Tapi sapanjang jalan karajo ambo berang-berang se ka abang ambo karano mamiliah jalan nan sangaik macet. Memang hampia sado jalan macet katiko malam tahun baru tapi ado jalan alternatif nan ndak talampau macet nan bisa dilalui. Padohal sabalumnyo alah ambo kecek an supayo ndak jalan ka arah siko tapi abang ambo tangka bana. Akhirnyo terbukti. Jangankal jalan, manggarik se ndak oto ko do. Ujuang-ujuangnyo kami tahun baru di jalan se lai sambia mancaliak kembang api dari kejauhan. Kesal tapi ka dipanggan. Ndak bisa babuek apo-apo salain manunggu macet salasai.


Trauma pado anak emang sulik dihilangan tapi ndak bararti mustahil untuak disambuahan asal ado usaho dan keinginan. Mangikuti terapi untuak anak nan mangalami trauma bisa dicubo. Ado bara jenis terapi nan umum dilakuan, patamo terapi pemrosesan kognitif. Terapi iko biaso dijadian pilihan utamo untuak mangobati PTSD, tarutamo untuak manangani efek jangka panjang dari trauma anak-anak. Nan kaduo terapi perilaku kognitif nan bafokus pado trauma. Pado terapi ko efektif untuak anak-anak dan remaja nan punyo kesulitan emosional dari kajadian traumatis. Ado lo namonyo terapi paparan naratif nan bisa jadi alternatif terapi sabalunnyo . Tarapi iko paliang efektif untuak maubeki urang dengan mangalami bara kajadian traumatis.


Kalau awak bakarajo sabagai petugas pelayanan publik nan mahadok an urang sahari-hari pasti banyak macam mode urang nan ditamui. Mulai dari nan sopan sampai kurang aja pasti pernah ditamui di lapangan katiko batugas. Mako dari itu pelayan publik harus bisa manahan emosi di saat ado urang nan berang-berang bahkan sampai mambentak-bentak saat batugas. Tanangkan diri. Anggap se iko adolah bagian dari tantangan awak dalam bakarajo. Pahami se kondisi urang tu. Tanyo apo nan nyo nio. Jan malah manyalahannyo. Pasti nan mereka harok an solusi dari awak sabagai petugas. Alah seharusnyo pandangan miriang kapado petugas dari masyarakaik awak hilangkan dengan melakukan pelayanan sapanuah hati.


Ilham nan mandapekan sms kalau inyo mamenangkan hadiah undian dari salah satu produk elektronik agak indak picayo karano informasi tasabuik disampaikan dek nomor pribadi. Salain itu, Ilham pun maraso indak pernah mambali barang dari produk elektronik nan inyo sabuikkan samo pangirim sms tasabuik. Mangingek alah banyak penipuan nan bakedok undian dan hadiah mako Ilham pun maabaikannyo. Sms nan barisi sponsor nan maadoan undian serta jumlah hadiah undian nan didapekan pun disampaikan dalam bantuak nan mayakinkan. Ilham pun manghubungi pangirim sms itu untuak mangkonformasi isi pesannyo. Urang tu manyabuikan kalau Ilham mandapekan hadiah karano alah pernah mambali barang di toko inyo. Mandanga itu, Ilham langsuang senyum dan tagalak kancang dan mangecekan untuak baranti baduto kapado pangirim itu. Hal itu dikaranokan Ilham indak pernah sakalipun mambali barang di tokonyo


Erwin marupokan suami dari padusi nan dijodohan samo inyo 3 bulan nan lalu. Erwin tau kalau istrinyo saat itu baru putuih samo pacarnyo sahinggo Erwin nan saat itu sadang mancari jodoh pun dijodohan samo amaknyo samo Sinta. Dalam pandangan partamo Erwin alah suko kapado Sinta makonyo inyo manarimo perjodohan tasabuik. Tapi Sinta saat itu hanyo malakukan pernikahan karano itu adolah permintaan amaknyo. Namun, satalah 2 bulan pernikahan Sinta maraso jenuh samo Erwin. Pado saat itu, mantan pacarnyo Sinta mangaja inyo baliak. Indak paduli kalau Sinta alah bakaluarga sakalipun karano Sinta pernah curhat kapado kawannyo kejenuhannyo dalam kehidupan pernikahanyo. Sinta nan masih sayang kapado mantan pacarnyo pun satuju untuak manjalin hubungan baliak. Sampailah hubungannyo tasabuik ketahuan samo suaminyo. Dan saat itu, Erwin langsuang talak Sinta karano inyo saat itu alah dipanuhi samo amarah.


den sadang mangendarai motor manuju perjalanan pulangnyo Andi indak sangajo  manemukan ado bus nan alah terguling di Jurang.  melihat itu Andi manjadi  gemetaran  karano panik melihat  tasabuik alah mangeluarkan asap nan sangek banyak.  karano indak ingin dijadikan sabagai saksi kecelakaan Andi pun melanjuikkan perjalanannyo dan mancoba bapikia bahwa akan ado urang nan melihat kajadian tasabuik dan manghubungi pihak kepolisian. Saat itu  raut wajah Andi pucat karano mambayangkan kecelakaan tasabuik tajadi di depan matonyo.  karano maraso khawatir dan penasaran jo kecelakaan tasabuik Andi mamutuskan untuak kambali ka TKP.  inyo melihat alah banyak urang nan barkumpul di tampek tasabuik dan banyak nan mananyakan tentang kronologis kecelakaan tasabuik.  karano inyo indak mau dijadikan saksi kecelakaan inyo pun hanyo bardiam diri dan indak mamberikan keterangan apapun.


Tasadarnyo masyarakat akan pentingnya manyimpan pitih untuak dana darurat atau maso depan kini dapek dicaliak dari banyaknyo jumlah masyarakat nan malatakan pitihnyo di bank. Jumlah tabungan nan dilatakan di rekening bank dapek mambuek jumlah tabungan batambah sasuai jo tingkek bungo tabungan. Namun, indak sangenek urang mancubo untuak manabung pitihnyo dalam bantuak ameh sahinggo pitih nan inyo jadian ameh dapek manjadi investasi nan bisa inyo rasoan di maso depan. Maningkeknyo nilai jua ameh satiok tahunnyo manjadian objek tabungan iko cocok untuak masa depan. Ameh rato-rato maningkek sakitar 12% pertahun dari harago tahun sabalumnyo sahinggo keuntungan nan didapek pun mambari manfaat baguno kadepannyo


Manuruik ambo anak tu dari ketek harus di ajaan untuak selalu maminta maaf satiok salasai melakukan kesalahan atau katiko babuek doso. Kalau basalah ka sasamo manusia mako selain harus maminta maaf ka Allah harus minta maaf lo ka urang nan basangkuik an. Ambo punyo anak nan kini usianyo labiuah kurang 8 tahun. Satiok nyo maninggakan solat pasti hati nyo selalu manangih karano maraso alah babuek doso nan bisa mambuek inyo masuak narako. Manuruik ambo, iko adolah bantuak dari raso basalah nyo karano alah malanggar perintah Allah. Jiko dari keteknyo se alah mode iko pasti akan tabaok sampai nyo dewasa bisuak.


Kajadian nan paliang mamalukan bana bagi rahma katiko inyo sadang makan bakso di pinggia jalan. Tibo-tibo ado pangunjuang lain nan baju nyo samo bana bantuak apo nan rahma pakai. Persis bana bantuak urang kamba urang tu sedakek an. Rahma malu manunduak an muko, kareno manuruik rahma momen mode ko cangguang bana. Baa ka indak cangguang dan malu bana, urang mancaliak sadoalah nyo. Rahma duduak dakek penjual bakso, nan urang nan samo baju jo inyo tu nio mamasan tu dakek jarang urang tu jadinyo. Manunduak taruih si rahma ko sampai urang tadi tu salasai. Perasaan iko mambueknyo malu dan cangguang bana.


Katiko sasaurang  diparatien oleh hewan tatantu  dan mereka mamasang wajah waspada biasonyo urang akan manghindari dan barlari sacepat mungkin bia inyo indak dikejar oleh hewan tasabuik. Dan manuruik penelitian hewan nan melihat sasaurang barlari manghindarinyo inyo akan maraso bahwa itu adolah mangsanyo sahinggo inyo mamutuskan untuak mangejarnyo dan manakutinyo.  mako dari itu hewan nan mamiliki naluri takah itu contohnyo anjing hendaklah kito jangan mamasang wajah ketakutan karano inyo akan marasokannyo. karano jika kito mamasang wajah ketakutan inyo akan mancoba untuak mangejar bia mereka dapek mamperoleh kepuehan  dari ketakutan mangsanyo.  banyak jugo urang tua nan mangingatkan bahwa  jangan barlari katiko ado  anjing nan manunjukkan sikap waspadanyo.  sabaliknyo kito haruih mamasang raut wajah barani dan tenang sahinggo nyali anjing tasabuik akan merosot.


Bensin habis. Padohal lah ambo kecek an minyak dalam oto atau honda tu jan sampai abih bana. Malah apak ambo ma ajaan minyak tu minimum harus ado satangah. Jadi, kok ado apo-apo bisa langsuang cau. Misalkan kok ado gampo, pom bensin panuah, harago naiak, stok jadi langka, dan lai-lain. Ko ndak, dek gara-gara ulah nyo mogok honda ko. Tapaso lah ambo di suruah mandorong. Sabana-bana malu ambo di bueknyo.  Alah honda barek, asok nyo mangapuok. Ndak tangguang-tangguang lo nyo do. Kecek nyo dakek ruponyo alun juo tibo-tibo lai. Ko kaki lah panek, lah ndak takao di ajak bajalan. Lah manahan malu se sapanjang jalan.


Sakik bana rasonyo kapalo ambo karena dipukua jo sapu lidi tangan ambo ko. Tangan ambo ko bantuak alah dari main pawarno merah. Jari ambo ko bangkak saketek, warno tangan ko alah merah, sakik bana rasonyo, meringsis se muko ambo sajak tadi. Caritonyo kan disakolah ambo tibo-tibo ado pemeriksaan kuku, jadi kuku sia nan panjang di tapuak jo sapu lidi. Ondeh sakik juo tanyato ditapuak jo sapu lidi ko yo. Berang bana ambo sabananyo katiko ditapuak tu tapi baa lah yang manokok tu guru ambo. Ambo malapehan berang tu ka kawan se inyo mandanga an ambo mangupek se wakatu alah pai guru yang manapuak tu.


Manuruik ambo kalau kalian nio mambali sesuatu tu tabuangan lah pitih talabiah dulu. Beko kalau alah cukuik pitihnyo baru di bali. Jan bakao-kao an hutang sana-sini hanyo untuak mandapek an sesuatu nan sabananyo alun talampau butuah. Tarutamo untuak gaya hiduik. Jan hanyo karano nio maikuik an urang awak nan taniayo. Beko manyasa kamudian. Sarupo ambo kini nan sangaik malu dan ndak takao untuak basuo jo urang karano selalu di cari-cari dek urang nan managih hutang. Ditambah lo ambo ndak tau caro untuak malunasinyo. Kadang ado perasaan nio bunuah diri karano masalah ko ndak bisa ambo atasi. Untuang ambo punyo keluarga nan selalu maingek an.


Saat itu, Lisa pai liburan karumah inyiaknyo nan barado dikampuang. Disitu ado banyak ayam dan itik. Lisa nan jarang mancaliak ayam itupun tatarik untuak mandakatinyonyo. Gadih nan saat itu barusia 7 tahun pun mancubo manggaduah ayam dan manangkoknyo. Saat nio mangkok ayam, kironyo indak sangajo hampia tapijak anak dari induak ayam tu sahinggo induak ayam manjadi ganas. Lisa nan alum tau kalau alah ado perubahan suasana  itupun tetap malanjuikan kegiatannyo manangkok induak ayam. Sampailah katiko Lisa agak manunduak bia labiah mangkok ayam dipatok tapek disampiang mato nan mabuek mato dari anak barusia 7 tahun itu hampia mangalami kebutaan. Lisa nan marasoan sakikpun langsuang manangih sakancang-kancangnyo sampai tadanga kadalam rumah. Kejadian itupun mambuek Lisa kini indak barani untuak mancaliak apolai mandakek jo ayam.


Pagi ko paruik Nini rasonyo ndak lamak dan maraso agak mual. Padohal rasonyo bara hari ko Nini ndak makan nan aneh-aneh pulo. Tu inyo kecekan lah kalau inyo maraso kurang lamak badan ka suaminyo. Nini awalnyo ndak bapikia nan lain-lain sampai suaminyo ngecek jan-jan Nini hamil. Saingek Nini, inyo dan suminyo bahubuangan badan tarakhir kali di maso inyo sadang ndak subur dan salamo bahubuangan inyo dan suami manggunoan pangaman. Dek suaminyo negecek itu akirnyo dicubonyo lah tes kahamilan. Kironyo batua nan dikecekan suaminyo, Nini positif hamil. Nini dan suaminyo takajuik dek nadak marancanoan punyo anak dakek-dakek ko. Tapi takdir bakato lain, rajaki anak ndak bisa ditolak.


Hari libur Lisa pai ka rumah inyiaknyo nan barado di desa. Saat itu inyo pai ka sawah nan barado di balakangrumah inyiaknyo. Namun katiko inyo di pamatang sawah ado angso nan barado di seberang pamatang nan Lisa tapaki saat itu. Lisa maraso tasabuik sangek lucu karano itu adolah pertama kali inyo mancaliak angso secara langsuang.   penuh kaberanian bisa tetap manuju ka dakek angso nan sadang barado di seberang sawah tasabuik. Namun mancaliak Lisa nan manuju kapado hewan tasabuik, mambuek inyo langsuang mangaja Lisa disertai suaro nan manakutkan dikaluakan oleh angso tasabuik. Saat itu Lisa langsuang berpikia bahwa angso bukanlah hewan nan ramah sahinggo inyo langsuang berbalik dan berlari ka rumah inyiaknyo. pamatang nan ketek mambuek inyo agak kasulitan berlari dan tajatuh ka dalam sawah. Karano angso tasabuik masih mangajanyo inyo pun langsuang bangkit disertai dengan teriakan minta tolong kapado inyiaknyo agar segera mangusia  hewan tasabuik.


Banyak urang nan takuik jo bencana banjir karano selain mambuek harato bando caia bencana banjir ko banyak lo mambuek anak-anak mereka sakik nan disebabkan dek kuman aia dan lain-lain. Tapi nan sayangnyo mereka ndak pernah sadar apo penyebab banjir tu sabana nyo. Manuruik ambo, banjir di Jakarta tu bukan hanyo sabateh bencana alam. Bukan lo masalah pemerintah nan ndak becus mananggulangi bencana ko. Hal nan paliang acok dilupokan dek urang-urang sabagai penyebab banjir tu adolah kebiasan buruak urang-urang tu nan suko mambuang sarok sakalamak hati. Kebiasan tu lah nan mambuek sarok-sarok manumpuak sahinggo katiko hujan datang mambuek aliran-aliran aia jadi tasumbek. Dek karano itu lah makonyo tajadi bencana banjir. Memang alah jadi kebiasaan manusia suko managambiang hitam kan sesuatu untuak manutupi kesalahannyo.


Andi saat itu sadang di perjalanan manuju kampungnyo nan barado di perbukitan sahinggo banyak jalan nan mampunyoi rute naik dan turun. Saat itu Andi nan mangendarai mobil di  panurunan tibo-tibo sajo mobilnyo mangalami rem blong sahinggo inyo maraso gagal ketakutan dan badannyo bargetar karano hal iko dapek manyebabkan kecelakaan ataupun jatuh ka jurang. Andi jo sekuat tenaga manginjak rem Namun hal itu indak mamberikan pangaruh tahadok laju mobil Andi sahinggo mobilnyo jo capek meluncur ka bawah. Karano indak sempat untuak keluar dari mobil Andi mamutuskan mangarahkan mobil tasabuik ka pepohonan karano jika inyo mangarahkan ka jurang mako resikonyo labiah gadang. Jo ker ingek nan alah barcucuran serta rasa frustasi nan  dialaminyo katiko manginjak rem mambuek inyo hanyo bisa pasrah tahadok kejadian satelah ini.


Beberapa hari ko memang ambo sedang ndak lamak badan. Pai lah ka Puskesmas. Alah minum ubek dari Puskesmas tetap se ndak ado perubahan. Akhirnyo di rujuak lah ka Rumah Sakik. Betapa takajuiknyo katiko dokter mangecek an ambo sadang hamil dan usia kehamilan ambo alah 7 mingggu. Bukannyo ndak basyukur dengan razaki nan Allaah agiah ka ambo. Mungkin ambo alun siap se dengan kenyataan ambo harus hamil lo baliak soalnyo anak ambo nan pertamousianyo alun cukuik satahun. Ambo takuik keteteran maurus anak-anak. Di rumah ndak ado urang nan manolong. Tapi ambo tetap balapang dado manarimo soalnyo ba a ka ba a iko adolah titipan tuhan.


Waktu hari minggu kapatang Nadia rasonyo indak samangaik untuak mambuka hati nyo lai. Nadia mengalami kegagalan dalam hubungan inyo jo calon suami. Rancanonyo nadia jo calonyo ko nio maadoan acara ijab qabul. Tanyato calonnyo ko indak datang manghadiri acara itu. Padohal keluargo besar jo para tamu alah datang. Nadia dapek kabar dari kawan inyo kalau calon suami nyo ko urang nan suko manipu dan sabananyo calon nyo ko alah punyo bini. Nadia maraso sadiah bana hari pernikahan nyo manjadi hari kegagalan dalam hiduiknyo dalam hal percintaan. Nadia maraso calonnyo ko urang nan elok tapi sifat asli urang awak ndak ado yang tau. Apolai nadia berkenalan jo inyo baru 2 bulan.


indak hanyo takuik katko Nampak ula langsuang, tapi bahkan katiko mancaliak foto atau mancaliak vidionyo se bisa manimbuaan raso takuik. Itulah aphidiophobia adolah janih pobia nan mambuek pandaritonyo maraso takuik bana samo ula.katakuikan yang dialami adolah katakuikan nan intents, indak masuak di aka katiko Nampak ula. Pobia nan ciek ko cukuik umum atau cukuik banyak nan mandaritonyo. Salain itu pobia ko acok dikaikan samo panyabeb evolusi, pangalaman pribadi dan atau pangaruah budayo. Takuik akan ula ko bisa lo di katoan wajar karano salain bantuaknyo nan mambuek gali, bayangan tantang ula nan marupoan binatang nan babahayo karano bisanyo bisa mambuek awak kahilangan nyawa. Tapi bukan bararti sado urang mangalami aphidiophobia.


Manuruik ambo, harus ado pak polisi nan maatur jalanan katiko sadang macet. Soalnyo kalau ndak ado nan maatur tambah bakacamuak jalanan nan macet tu. Urang alah basibanak sipakak se ba a supayo ka capek sampai ka tampek tujuan. Bahkan ndak jarang lo urang nan ndak mampaduliaan keselamatan urang katiko macet-macetan. Nyo ambiak juo jalan urang dengan mancucuak an kapalo otonyo tu ka ikua oto urang di mukonyo. Jadi memang paralu bana pengawasan dari satlantas. Kok dapek bisa langsuang turun ka lapangan untuak mengatur. Maraso ercuma se kami nan tertib ko menaati aturan kalau masih ado juo nan mada untuak malanggar.


Di perpustakaan nan mampunyoi suasana hening, dikejutkan dengan suaro nan tibo-tibo ado suaro kentut nan cukup keras sahinggo mangundang perhatian urang-urang sakitar. Saat itu Lisa nan alah sasak bana untuak mangaluan hajatnyo mancubo untuak tagak sacaro parlahan karano jiko inyo tagak tibo-tibo mako kentut nan inyo tahan dari tadi dapek talapeh. Namun, baru sajo inyo tagak  tibo-tibo alah terdengar suaro kentut nan cukup keras. Suasana hening perpustakaan pun barubah manjadi galak tawa urang banyak karano suaro kentutnyo. Karano kejadian itu kawan-kawannyo langsung mancaliak Lisa dan cekikikan sambil manutuik mukanyo karano inyo sabagai kawan Lisa jugo maraso malu. Lisa langsuang bajalan sacaro capek ka toilet sambia manutuik mukonyo mamakai tangan.


Dalam mangendarai kendaraan perlu bana untuak mamareso keadaan rem maupun ban kendaraan nan akan kita bawa. Karano keselamatan dari barkendara sangek bargantung pada rem dan keadaan ban kendaraan tasabuik. Maka dari itu Hal partamo nan haruih dilakuan yaitu mamareso Bagaimana keadaan rem motor jo mancoba mamajukan motor sedikit dan  manekan rem. Saat itu lihat Bagaimana reaksi rem untuak mamberhentikan roda motor. Apabila rem tasabuik langsung manghentikan motor sesuai jo kekuatan nan kita barikan dalam manekannyo maka rem tasabuik dapek dikatakan dalam keadaan nan baik. Kaduo,  mamareso ampas rem apakah masih cukuik untuak manahan ban roda motor nan sadang barputar atau tidak. Mamareso apakah rem motor cukuik nyaman digunakan dan indak mangalami kesulitan katiko manekannyo.


Urang suko maanggap kalau perguruan tinggi negeri tu labiah ancak dibandiang perguruan tinggi swasta. Karno anggapan itu, banyak urang nan sadiah dek ndak lulus kuliah di perguruan tinggi negeri dan kini inyo harus mamiliah untuak di perguruan tinggi swasta se. Apolai kalau inyo SMA di SMA favorit, maka takanan untuak masuak universitas negeri nyo labiah gadang. Padohal banyak lo universitas swasta nan ancak atau bahkan labiah dari universitas negeri. Raso gengsi karno stigma dari lingkungan itulah nan mambuek wak masuak universitas negeri adolah satu-satu nyo caro untuak sukses. Banyak jalan manuju Rhoma, banyak jalan manuju kesuksesan. Ndak ado jaminan masuak universitas negri akan labiah sukses ka mukonyo.


Nio barang tapi harus manabuang dahulu. Ado babarapo langkah nan bisa dilakuan untuak indak barek rasonyo manabuang. Nan partamo langsuang potongan nan ado di Bank, alangkah eloknyo kalau yang gaji nyo langsung masuak Bank. Kalau utang ndak ado ATM bisa manggunoan tabungan nan biaso ado di jua urang di pasa. Untuak mampudah manabuang jo target nan alah ditantuan, buek tabel nan mano ado pengecekan nabuang tiok hari. Caro yang lain kok nak nio manabuang adolah agiah dando atau tamabahan piti nan ka ditabuang jikok ado sahari indak manabuang. Jadi beko target indak ka bakurang, malahan beko manjadian awak disiplin, dimulai dari manabuang.


Patang ko ado pengumuman kalau Justin Bieber akan maadoan konser di Jakarta, Indonesia. Dulu nyo pernah konser di Jakarta cuma payah bana mandapek an tiketnyo. Alun bara minik alah abih tiketnyo. Buek galigaman. Ambo pun dulu gagal nonton Justin Bieber karano alah kehabisan tiket. Padahal alah ambo tunggu-tunggu dari jauh hari. Untuang kini ambo punyo kenalan nan kebetulan kawan SMA ambo dulu wakatu di Bandung. Nyo kini jadi panitia acara konser ko di Jakarta. Pas bana di bagian tiket. Jadi bisa manolongan ambo untuak dapek an tiket konser Justin Bieber. Harago samo jo bali di wesite resminyo. Jadi bagi kalian nan ngefans jo Justin Bieber bisa kalian bali se kawan ambo. Dijamin haragonyo samo dan ndak tipu-tipu.


Ambo takuik disuntik. Bia lah ambo harus makan ubek bahari-hari dibandiang harus disuntik. Tapi dek urang kini wajib vaksin covid nio ndak nio ambo harus disuntik. Sakik bana emang pas disuntik tu. Apolai kok disuntiknyo di bagian langan mode patang. Ma antak-antak bana rasonyo. Sampai-sampai langan ambo nan bakeh kanai suntik tu mambangkak. Pas ambo tanyo ka dokter masalah apo ndak, ternyato itu biaso tajadi kalau awak salasai kanai suntik. Caro untuak capek ilang sakiknyo tu tingga diuruik-uruik se stek, abis tu kompres pakai aia angek. Ruponyo pas ambo praktekan memang manjua. Hilang surang se bangkaknyo lai. Raso mangantak-ngantak nyo pun ndak ado.